text:
Lokal
Kiko Ta e Solushon pa Obesidat?
Algun hende ku no tin problema ku peso tin e tendensia di husga hende ku sobrepeso òf esnan obeso i konsiderá nan komo personanan ku no tin forsa di boluntat ni sufisiente motivashon. Pero ta dje simpel ei e problema ta? Hende obeso outomátikamente ta hende floho ku no ta hasi ningun tipo di ehersisio? Òf den hopi kaso tin otro kousanan di largu alkanse ku ta mas difísil pa kontrolá?
Register or login to unlock this article
This content is exclusive for members
Register or login to unlock this article
Lokal
Plataforma Banda Ariba a konmemorá Mando Davelaar
WILLEMSTAD – Plataforma Banda Ariba ayera a rekordá 5 aña di fayesimentu Hermando Luis Davelaar, mihó konosí komo Mando Davelaar. Elvin Gerard, di Plataforma Banda Ariba a bisa ku for di lantamentu di e Plataforma, 25 aña pasá, Mando Davelaar tabata konsehero dje Plataforma. E tempu ei Mando Davelaar tabata tambe bosero di Kuerpo Polisial. Gerard: “Pero asina ku un feneta kai den Banda Ariba, Mando Davelaar q.e.p.d. tabata kla pa konhuntamente ku direktiva di Plataforma Banda Ariba, solushoná e problemanan”.
Mando Davelaar tabata hopi pendiente pa tur loke ku tabata pasa na Banda Ariba i asina tin ku tin un aktividat ku ta kontra di Banda Ariba, semper e tabata Sali na vanguardia dje komunidat. Asina Elvin Gerard a sigi bisa.
Gerard ta rekorda entre otro ora ku 20 aña pasá kier a kwe a playa di Caracasbaai pa pasé pa un eks minister na Sint Maarten, Mando Davelaar a lucha fuerte pa evita ku Banda Ariba ta pèrde su playa.
Plataforma Banda ku Mando Davelaar komo konsehero a logra hopi, pasobra e mandatarionan regularmente tabata haña bishita dje miembronan dje organisashon, ora ku situashonnan ta rekeri esaki. Plataforma Banda Ariba a pone un krans na graf di defuntu Mando Davelaar na Santana di Montaña Mando Davelaar i anochi tabatin un sakrifisio di misa pa deskanso di alma di e defuntu.
Lokal
Retiro definitivo pa ‘toko den toko’ di `pseudo’ trahadó di Kas di Bario SOAW
Willemstad. Un kaso laboral ku karakter di toko den toko hinkando hende di edat den kas di kuido sin informá su superiornan.
E señora amtenar veterano tabata disponé di informashon ken ta buskando lugá den kas di kuido pa nan famia i a pasa e informashon aki pa un amiga ku tabata bai lanta un kas di retiro asina.
Na final tur kos a kaba na aros di koko pasobra banko no a duna e amiga fiansa i Ulanda no a manda e plaka priminti i asina e plan a frakasá den tòm.
Pero e señora ku a intermedia a pèrdè su trabou i tur su añanan i servisio tambe.
Komo amtenar ela faya ku regla di integridat, konfiabilidat i responsabilidat.
For di 2019 gobiernu a pone e amtenar riba non-aktif komo Adviseur Consulent-A na kas di bario Santa Maria.
Na 2018 hefe dje señora a hole chanchuyo i a laga investiga.
Nan a haña denunsia ku fuera di su trabou normal e tabata buska kliente pe kas di kuido privá Elderly Eden.
Sperando e informe final a pone e señora riba non-aktif na maart di 2019 i ela apela naturalmente.
Siguiente paso tabata duna e señor retiro pasobra ela hasi mal uso di informashon di Kas di Bario pa manda kliente di SOAW den Elderly Eden.
Ela ofresé e famianan lugá den Elderly Eden i e klientenan a kere ku tabata un kas supsidiá pa gobiernu.
Esei tabata un fayo profeshonal masha serio.
E señora a gana e kaso den promé instansia pasobra gobiernu su abogadonan a faya di produsi dokumento relevante pa proba e kaso i korte ta husga kaso riba informashon konkreto.
Pa korehi nan eror, gobiernu a bai den apelashon i a bai ku testigu e biaha aki pasobra sin konvikshon ku dokumento korte no por kondena e señora maske e prueba ta palpabel pero no konkreto.
KUENTA DI HADA
Loke a bin dilanti den apelashon parse un kuenta di hada.
E biaha aki Korte di Hustisia a tende e vershon ku ta un bon amiga dje amtenar a bin ku e plan pa lanta Elderly Eden i ela ofresé di yuda su amiga.
Sakando nomber di kandidatonan ku tabata buska lugá pa keda ela saka nomber for di kompiuter di Kas di Bario ilegalmente i presentando komo trahadó sosial ela organisa un Open Dag dia 2 di september 2018 i a gancha tres kliente.
Pero e tres klientenan mes mester a paga tur gastu siendo ku si ta Kas di Bario a manda nan, nan no mester a paga nada.
E lugá a keda habrí nèt 20 dia.
Resultado tabata ku Kas di Bario mester a buska lugá otro kaminda pa e tres klientenan.
Ta ora un ruman di e tres klientenan a duna testimonio kiko a pasa i prueba ku ela paga e kas di ansiano fantasmagoriko a basha den otro.
Loke e amtenar a hasi no tin pordon i uniko alternativa tabata pa duné retiro permanente.
E daño ku e señora a hasi den imahen di Sociale Zaken ta muchu profundo i Korte a korehi loke wes den promé instansia a keda di hasi i a konfirma retiro dje señora.
Lokal
Temor pa Monkeypox no mester kita focus riba Covid-19
WILLEMSTAD – E temor ku aki i aya ta surgi den komunidat relashoná ku posibel di Monkeypox, no mester kita e focus riba kombatimentu di Covid-19. Asina dòkter Ashley Duits a bisa NOBO awe mainta. Ofisialmente gobièrnu mes a partisipá ku no tin motibu pa pániko i ku e ta bezig ta vigilá e desaroyonan internashonal di aserka.
No opstante e partisipashon aki, a surgi rumornan awe mainta di un posibel kaso di Monkeypox na Kòrsou.
Den kombersashon ku NOBO, dokter Duits a rechasá kategorikamente ku tin e males a yega Kòrsou. Duits a splika: ‘’Aktualmente na Merka tin mas o menos 4 kaso i na Hulanda a registrá 6 kaso te ainda’’. E informashon aki no ta motibu pa na Kòrsou, nos drenta hansha. Ademas, asina Duits a sigi bisa, Monkeypox ta plama hopi ekstremadamente rápido. ‘’No drenta pániko pero keda alerta’.
COVID-19
Loke ku sí ta eksigi mas atenshon ta e desaroyonan internashonal di Covid-19, kaminda ku a surgi algun variante nobo. Dokter Ashley Duits a menshon entre otro e variantenan B.A2. Na Portugal por ehempel tin37 porshento di kaso di hendenan infektá ta drenta hospital.
Esaki ta ilustra e importansia pa keda alerta i bakuna. Duits ta satisfecho pe hecho ku hendenan ta keda pasa nan ripitishon di bakuna i ku e bishita na kasnan di Kuido ta bai hopi bon. Ta trata dje trayekto pa bai tuma e bakuna.
Mientrastantu e sifra di mortalidat serka nos tambe ta stabil, loke ta un punto positivo, dokter Duits, ta remarká.
Daily Nobo
Polis di New York: Buskando sospechoso ku a mata hòmber den wagòn di Metro
China a denunsia ku Merka a manda $70.000 mion na arma
Teroristanan Iraní a ataka: Aeropuerto na Bagdad ku Dron pero e ophetivo tabata base militar merikano
Prome Minister Evelyn Wever – Croes ta premira: Un paro na recorte salarial lo yuda normalisa e situacion
Sentimento general Ministerio Publico ta habra su dignidad y integridad
Shantienne, di dos ruman Frans asesiná na Rotterdam….
Aquiles Marcelo Jansen ta bira otro morto den tráfiko
Desaroyadónan di proyekto no por saka habitantenan foi nan kas !
E ta trahando riba un lugá den Ajax: Hopi Elogio pa Mohamed Ihattaren… Den e wega di Ayera Nochi…
Hulanda di akuerdo pa para rekorte di salarial di 12,5%
Trending
-
Lokal1 day ago
Shantienne, di dos ruman Frans asesiná na Rotterdam….
-
Lokal6 days ago
Aquiles Marcelo Jansen ta bira otro morto den tráfiko
-
Lokal4 days ago
Desaroyadónan di proyekto no por saka habitantenan foi nan kas !
-
Deporte3 days ago
E ta trahando riba un lugá den Ajax: Hopi Elogio pa Mohamed Ihattaren… Den e wega di Ayera Nochi…
-
Lokal4 days ago
Hulanda di akuerdo pa para rekorte di salarial di 12,5%
-
International5 days ago
Vladimir Putin a ordená pa: Ekspulsá diplomátikonan di Spaña, Fransia i Italia for di Mosku
-
Deporte5 days ago
No a keda kontentu e forma di komuniká ku presidente di FFK: FFK a “Fire” Bertus Holkema….
-
International4 days ago
Joe Biden a yega Sur Korea den su promé biahe pa Asia komo presidente di Merka


c: text/html

text:
Pronóstiko di tempu pa Kòrsou i bisindario bálido te djadumingu mainta 06:00 o.l., 25 di desèmber 2016.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l., 25 di desèmber 2016.
Kompilá: Djasabra 24 di desèmber 2016, 05:00 o.l. (09:00 UTC)
Tempu: Parsialmente nublá, temporalmente hopi nublá i por spera lokalmente algun áwaseru mas.
Temperatura máksimo lo alkansá 31°C. i temperatura mínimo 24̊C.
Solo ta sali 06:53 i ta baha 18:18 o.l.
Bientu: For di un direkshon entre di ost i nortost i moderá, forsa 3 te 4 (13 te 30 km/ora, 7 te 16 nudo). Prinsipalmente den dia òf den áwaseru, de bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Den próksimo 24 ora tambe ta antisipá formashon di bastante nubia riba nos region. Lokalmente lo desaroyá algun áwaseru mas i vários di nan lo kai riba partinan di Kòrsou. Tin un chèns chikí pa bos zona un par di kaminda durante di awe.
Kondishon di laman: Por lo general moderá ku altura di olanan entre di 1 i 2 meter (3 te 6 pia).
Fenómeno spesial: Ningun.
Perspektiva te djaluna mainta: Parsialmente nublá, temporalmente hopi nublá ku lokalmente algun áwaseru mas. .
Meteorólogo: Capello.
E próksimo boletin di tempu lo wòrdu publiká djasabra mainta 11:00 o.l. (15:00 UTC).

robotstxt: allowed

filter: keep


text:
Lokal
Otro torpesa di Knops: Informá Senado di fondo di invershon pa nos empresarionan inverti na Ulanda!
DEN HAAG. Den e siman ku Sekretario di Estado Raymond Knops a papia den Senado Ulandes, ela pinta un kuadro koló di rosa pe senadornan ounke nan a bora e supuesto medidanan di bonachon pa nos paisnan den Karibe i a sensuré severamente pe forma torpe ku e aktua i papia ku representantenan di nos pais.
Un dje kosnan ku ela konta e senadornan ta ku ne momentonan aki empresanan privá na Kòrsou, Aruba i Sint Maarten ta depende merkado finansiero lokal pa fia plaka i hasi invershonnan nesesario. (Pa gobiernunan tin otro mekanismo).
En prinsipio Invest-NL lo pone 40 mion euro disponibel pa kada un dje tres paisnan den Karibe i esaki ta un promesa pretu riba blanku ku Sekretario di Estado Knops a hasi den Senado ulandes siman pasá.
Loke e no a bisa aserka ta e prosedura i via kua instansia na Kòrsou empresanan privá den e tres paisnan tin ku akudi pa hasi un petishon.
I ku si nan hasi un petishon ta pa haña kapital pa inverti huntu ku un kompania ulandes na Ulanda. E oferta pues ta komparabel ku Knops ta ofresé empresanan den e tres paisnan un kas nobo pero sin porta ku yabi pa drenta.
Loke e mandatario ta dispuesto di hasi ta pa yuda nos paisnan pa hasi kontakto ku fondonan ku tin.
Pero i aki ta bin e gran ‘pero’…. Invest-NL ta dirigi eksklusivamente pa hasi invershon na Ulanda i ne munisipionan ulandes den Karibe tambe pero no tin e posibilidat pa hasi invershon na Kòrsou, Aruba i Sint Maarten…..!”
Ku otro palabra un kaska di webu weku-seku…..
E fondo por yuda finansia akuerdonan di ‘joint venture’ manera Invest International ku ta brinda bon posibilidat i Invest International por apoya i asisti empresanan ulandes pa inverti den merkadonan prometedor den estranheria. Venezuela por ehempel ku ta pais ku e aktual gobiernu ulandes tinmasha afinidat kune sí Ulanda ke tin kontakto kune.
E fondo por fasilitá kapital tambe pa empresanan kombiná den e paisnan den Karibe i aparentemente ya kaba tabatin kombersashon orientador riba e tema aki pero di kual ningun palabra no a yega Kòrsou.
Apesar ku den Senado Ulandes nan a bati kabes di Knops ku moekel pa su manera torpe di atende ku nos gobiernunan, e ta kere ku e tres paisnan den Reino por hasi kontakto via Ulanda pa haña fiansa barata na Europa.
Segun Knops esaki ta duna inisiativanan pa joint venture mas balor “….pasobra Ulanda ta sosio seif den e fondo i ta fosé un kanal pa hasi negoshi den nos paisnan.
BOU DI KONDISHON
E kuenta di Shon Arey lo no tabata kompleto si no tabatin un ‘pero’ konopá na dje i esei ta ku Knops
a splika ku tur kos ta dependé si gobernashon riba e islanan ta stabil i si de fakto pa inverti den nos paisnan, ki ta e perspektivanan pa inverti den nos paisnan i si e empresanan ta dispuesto di pasa den transishon pa garantisá durabilidat.
Riba esei su gabinete ta papiando ku e fondo ounke ku a promé biaha ku nos ta tende dje posibilidat aki.
Otro ‘pero’ grandi ta ku segun Knops, Kòrsou, Aruba i Sin Maarten tambe mester krea espasio den nan presupuesto pa pone plaka disponibel pa invershon.
Esnan ku promé ta responsabel pa e programa kana te paisnan ku tin ku pone òrdu riba nan situashon finansiero
pa dje forma aki haña invershon tambe den infrastruktura di gobiernu.
Su teoria ta ku si nos gobiernunan ekonomisá den e sektornan kaminda por liberá fondonan pa invershon nobo.
I Knops su teoria ta ku si Ulanda por a hasi e sakrifisio, anto Kòrsou, Aruba i Sint Maarten tambe tin ku hasi esei.
Lokal
SLM ta kanselá su buelonan pa Trinidad i Tobago
PARAMARIBO — Despues di kasi 30 aña di a bula e ruta Paramaribo-Trinidad, Surinam Airways (SLM) ta kanselá su buelonan entrante mesora pa motibu ku e ruta no ta produktivo mas.
Kasi 30 aña SLM a bula e ruta for di Paramaribo pa Korsou i Aruba via Trinidad pero despoues di dékada di mal maneho, e final a yega.
Bosero dje kompania no a informa pa ki motibu nan ta para e buelonan mesora sino ku nan lo revisa nan rutanan pa salba loke nan por salba.
Tabata den e korant mas antiguo di Trinidad, “Trinidad & Tobago Guardian” ku un bosero di SLM a konfirma ku nan ta para e buelonan inmediatamente.
Biaheronan ku tin reservashon ku SLM lo por hasi nan buelo ku Caribbean Airlines Limited (CAL) ku kual SLM tin akuerdo kaba.
Djarason ultimo minister di Eksterior, Albert Ramdin a deklará ku SLM tin potensial pa ta un kompania ku ta gana plaka a base di su reputashon i fama internashonal.
Pero dékadanan di mal maneho a kobra preis i mester resolvé e problemanan finansiero promé i tin un trayekto pa sana e kompania.
Si no tabatin e perspektiva aki lo a sera e kompania mesora pero e kompania di estado tin bida i nan lo purba pa sana e kompania. Presidente Santokhi tambe a deklará ku SLM ta aun kompania importante di estado i ku no mester laga e kompania bati bankarota.
Den seno di SLM ta reina masha pena pa e hecho ku nan tin ku tuma despedida di nan kolaboradornan na Trinidad i ku nan pasaheronan pasobra nan tin kasi 30 aña ta traha ku nan. Sinembargo e kompania ta spera ku despues di reorganisa e rutanan, nan lo por reanuda nan buelo pa Trinidad.
Lokal
Manifestashon dilanti ofisina di Banko Sentral awe mainta
WILLEMSTAD – Aliansa Kòrsou Independiente, a organisá un demostrashon onverwagt awe mainta dilanti di edifisio di Banko Sentral. Marlon Regales inisiadó di Aliansa Kòrsou Independiente a bisa NOBO promé ku e manifestashon, ku e grupo chiki ta representá varios organisashon ku ta fadá ku e manera ku Hulanda ta atendé ku Kòrsou.
Ayera nochi e organisashon a kai riba e idea pa organisa e manifestashon. Ela preferá sinembargo pa no manifesta ku un grupo grandi di hende, pa evitá ku ta surgi problema.
Aliansa Kòrsou Independiente a tuma nota di un desayuno ku entre otro VBC tin ku sekretario di estado Van Huffelen, den ouditorio di Banko Sentral. E organisashon a probechá dje momentu aki pa tene e manifestashon pa manda un mensahe klá pa Hulanda i sobrá di mundu: Para e asuntu di COHO. Konstantemente Kòrsou mester bringa un vershon nobo di COHO, sin por yega a un plan di maneho ku struktura i vishon pa nos pais.
Marlon Regales a bisa NOBO, ku Kòrsou ta kansá ku kada bes Hulanda ta presenta medidanan pa Korsou, pa kua Kòrsou mester hustifiká dilanti di Hulanda. E konsekuensia ta ku nunka Kòrsou no ta haña oportunidat pa traha riba un plan maestro.
‘Pasobra konstantemente Kòrsou mester hustifika su mes na Hulanda’.
A yega e momentu pa traha riba independensia di Korsou.No por prolongá esaki mas, tabata e liña kòrá dje ekspreshon di e manifestantenan awe mainta.
Resientemente Marlon Regales a lanta Aliansa Korsou Independiente ku tin komo tarea, inventarisá e diferente ideanan ku tin pa hasi Kòrsou independiente. Regales a splika ku pa hopi tempu, tin diferente persona i organisashon ta boga pa hasi Korsou independiente.
E intenshon ta pa trese e grupo aki huntu pa eksplorá e posibilidatnan pa alkansá e meta.
E resultado final mester ta, segun Regales, un plan maestro ku ta hiba Kòrsou na independensia. Riba e pregunta kuantu tempu esaki lo dura, Regales a bisa ku e ta kalkula ku e ta tuma mas o menos shete aña.
Lokal
Plataforma Banda Ariba a konmemorá Mando Davelaar
WILLEMSTAD – Plataforma Banda Ariba ayera a rekordá 5 aña di fayesimentu Hermando Luis Davelaar, mihó konosí komo Mando Davelaar. Elvin Gerard, di Plataforma Banda Ariba a bisa ku for di lantamentu di e Plataforma, 25 aña pasá, Mando Davelaar tabata konsehero dje Plataforma. E tempu ei Mando Davelaar tabata tambe bosero di Kuerpo Polisial. Gerard: “Pero asina ku un feneta kai den Banda Ariba, Mando Davelaar q.e.p.d. tabata kla pa konhuntamente ku direktiva di Plataforma Banda Ariba, solushoná e problemanan”.
Mando Davelaar tabata hopi pendiente pa tur loke ku tabata pasa na Banda Ariba i asina tin ku tin un aktividat ku ta kontra di Banda Ariba, semper e tabata Sali na vanguardia dje komunidat. Asina Elvin Gerard a sigi bisa.
Gerard ta rekorda entre otro ora ku 20 aña pasá kier a kwe a playa di Caracasbaai pa pasé pa un eks minister na Sint Maarten, Mando Davelaar a lucha fuerte pa evita ku Banda Ariba ta pèrde su playa.
Plataforma Banda ku Mando Davelaar komo konsehero a logra hopi, pasobra e mandatarionan regularmente tabata haña bishita dje miembronan dje organisashon, ora ku situashonnan ta rekeri esaki. Plataforma Banda Ariba a pone un krans na graf di defuntu Mando Davelaar na Santana di Montaña Mando Davelaar i anochi tabatin un sakrifisio di misa pa deskanso di alma di e defuntu.
Daily Nobo
Kastigu di bida largu pa sòldá Ruso ku a kometé krímen di gera na Ukrania
Na Iran: Avion di kombate a aksidenta lagando un saldo di dos morto
Biden ta sklama: Pa tin restrikshon pa arma despues di e masakre na skol na Texas
Na Inglatera: Riba un solo dia a registrá 71 kaso di Monkeypox
Na Inglatera: Riba un solo dia a registrá 71 kaso di Monkeypox
Shantienne, di dos ruman Frans asesiná na Rotterdam….
Desaroyadónan di proyekto no por saka habitantenan foi nan kas !
E ta trahando riba un lugá den Ajax: Hopi Elogio pa Mohamed Ihattaren… Den e wega di Ayera Nochi…
Hulanda di akuerdo pa para rekorte di salarial di 12,5%
Vladimir Putin a ordená pa: Ekspulsá diplomátikonan di Spaña, Fransia i Italia for di Mosku
Trending
-
Lokal2 days ago
Shantienne, di dos ruman Frans asesiná na Rotterdam….
-
Lokal5 days ago
Desaroyadónan di proyekto no por saka habitantenan foi nan kas !
-
Deporte4 days ago
E ta trahando riba un lugá den Ajax: Hopi Elogio pa Mohamed Ihattaren… Den e wega di Ayera Nochi…
-
Lokal5 days ago
Hulanda di akuerdo pa para rekorte di salarial di 12,5%
-
International6 days ago
Vladimir Putin a ordená pa: Ekspulsá diplomátikonan di Spaña, Fransia i Italia for di Mosku
-
Lokal5 days ago
Banco di Caribe ta atvertí tur kliente
-
Deporte6 days ago
No a keda kontentu e forma di komuniká ku presidente di FFK: FFK a “Fire” Bertus Holkema….
-
Deporte6 days ago
Signe Zeicate Primera dama di Costa Rica a renunsia di su kargo na Banko Mundial


text:
Aruba den wikènt a sali kampion Little Little internashonal dje torneo Creme de la Creme. Ela superá den final Tra’i Seru ku skor di 11-0. Den Minor League internashonal Sta Maria a titulá kampion derotando Tra’i Seru 13-11.
E torneo Creme de la Creme Internashonal su weganan a tuma lugá den e parke di beisbòl na Post 6. Tabatin weganan di T-ball, pre Minor, Minor i Little League.
Montaña Abou a bira kampion den T-ball. E tim a gana ku skor di 10-9 di Marchena. Den pre Minor Brievengat a titulá kampion derotando Sta Maria ku skor di 3-2.
Den Minor League internashonal dje torneo Creme de la Creme e sigiuente timnan a pasa pa semi final: Sta Maria 1, Sta Maria 2, Tra’i Seru i Van Engelen. Tra’i Seru a pasa pa final despues di gana di Sta Maria 2 ku skor di 8-5. E otro finalista a bira Sta Maria 1 ku a gana ku skor di 12-2 di Van Engelen.
Finalmente Sta Maria 1 a titulá kampion ganando ku skor di 13-11 di Tra’i Seru. Picher Jzion Mogen a gana e wega i e mes tambe tabata mihó bateadó ku 2 hit den 5 turno. Picher Zhaydire Joubert a pèrdè e wega i Zaid Bautisma a bati 1 hit den 1 turno.
Den Little League internashonal dje torneo Creme de la Creme den bueltanan preliminar tabatin e sigiuente resultadonan: St. Michiel vs Marchena 11-3, Tra’i Seru vs St. Michiel 5-4, Aruba vs Montaña Ariba 8-2, Tra’i Seru vs Marchena 4-0, Aruba vs Sta Maria 8-3, Montaña Ariba vs Sta Maria 1-0, Tra’i Seru vs Montaña Ariba 10-8 i Aruba vs St. Michiels 10-5.
Den final a hunga kontra otro Aruba i Tra’i Seru. Aruba a bira kampion ganando ku skor di 11-0. Picher ganadó tabata Daniel Benschop, miéntras ku Teivic Tromp a sali mihó bateadó dje wega ku 3 hit den 3 turno. Picher Deander Fecunda a pèrdè e wega i Roberto Simmons a bati 2 hit den 3 turno.


text:
ORANJESTAD – Awe tardi ta inicia e prome edicion di Carnaval virtual. Asina e propietario di e emisora Magic FM 96.5 Erin Croes ta bisa. Segun Croes, aña 2020 a celebra Carnaval number 66 y tawata e ultimo Carnaval cu nos a celebra engrande manera nos ta custumbra. Nos tur ta corda e paradanan, e eleccionan y eventonan fantastico cu a tuma lugar. Na 2021 lamentablemente esaki no por a sigui y mesun cos awor den 2022. Si mester bisa cu nos ta den pleno preparacion pa un Post Pandemia ‘Carnival celebration’ cu lo por keda anuncia pronto cu un fecha na esaki. Mundo a pasa y conoce loke nunca nos generacion a biba cual ta e pandemia cu a azota mundo henter, pues ta mayoria carnaval na mundo mester a para unrato.
CARNAVAL VIRTUAL A NACE
Despues di a pensa y sinta brainstorm a bin e idea cu apesar cu no tin eventonan grandi manera nos conoce, pa yuda crea e atmosfera carnavalesco via Radio y Facebook enbibo y dedica esaki na tur Carnavalista. Ta pa e motibo aki tambe cu MAGIC 96.5 FM manera semper tumando rienda a anuncia cu apesar cu no tin e eventonan custumbra, a bini cu e idea pa lansa algo pa crea un ambiente nobo y habri un Plataforma di show radial y facebook, pa por papia di e tema di carnaval den tur su aspectonan. For di e cosedo, welderdo, musico, reina, participante y mas. Asina e programa nobo CARNAVAL VIRTUAL a nace eora ey, manera directora Erin Croes a comenta. A anuncia esaki ya for di principio di aña y esaki a realmente cay den hopi bon tera serca Carnavalistanan di curason.
Premio gordo tambe di 3000 mil florin Cash pa crea e jingle nobo di MAGIC FM!
Semper nos ta papia di mantene cultura di carnaval bibo, pues esaki ta un di e gran e formanan. Trese personanan cu conocimento di e tema, cu ta actornan tambe cu experiencia pa conta pueblo di carnaval. Mas cu claro banda di e combersacion, entrevistanan, lo tin competencianan virtual manera e buskeda di e JINGLE NOBO CARNAVALESCO 2022 pa e emisora. A anuncia un premio gordo tambe di 3000 mil florin CASH, cual ta danki na tur esnan cu ta inberti den e emisora unico aki. PRESENTADONAN
“Nos tin e placer di anuncia cu e presentadonan lo ta Cherryldine Buckley conocido personahe di carnaval como participante hopi aña den grupo manera Esso Club, Coastal Carnival group, Champagne CG, e ta presentado di TV y radio, pues tin amplio experiencia riba e tereno. Elsa Krosendijk cu ta creador di varios speech pa reinanan, prepara prins y panchonan, Sra Carnaval 2001 y participante active den nos paradanan. Maiky Oliva no ta un cara desconoci den e mundo musical como Mighty campo, participante y ganador di Roadmarch contest, cantante y presentador di Show radial, Mc e.o. ta esnan encarga pa haci e show uno yena cu musica, informacion y ambiente riba e diaransonan” Croes a sigui bisa.
DIANAN CU LO TA DEN AIRE
E show lo ta tur Diaranson entre 6:00 PM pa 9:00 PM, Diahuebs mainta cu un resumen di e carnaval virtual y e musica di throwback Carnavalesco pa 10:00 AM cu Erin Croes y Diabierna mainta entre 10 – 12 di merdia cu Maicky Campo. Oyentenan por spera un dushi ambiente Live riba Radio como tambe virtualmente riba e pagina MAGIC 96.5FM ARUBA live. Lo tin invitadonan, lo tin pregunta cu premionan campeon. E show lo ta start Diaranson Januari 26 pa seis or di atardi. Bo tambe ta invita pa joine ambiente virtual cu lo ta sensacional.


text:
Diabierna mainta, varios unidad policial despacha pa Epb San Nicolas, pa un pelea cu persona herida. Na yegada di unidad...Read more
Diasabra anochi Minister Endy Croes tabata presente na Enseñansa pa Empelo pa entregamento di diploma na e prome tres alumnonan...Read more
Club di dam Arowak, ta bay start cu su lesnan di dam pa hubentud. Esaki nan lo tuma luga diahuebs...Read more
Lotto riba www.lottoaruba.com. Si bo kier e resultadonan den bo Celular SMS e palabra Sorteo On pa 1100 Catochi 3612...Read more
Un ciudadano di Pos Chikito ta hopi preocupa cu e forma con ta mantene e area di Mangel Halto limpi....Read more
Recientemente nos por a observa den medianan di comunicacion, cu a surgi un preocupacion grandi relaciona cu un caso di...Read more
Stichting Fuente ta presenta un herment-digital pa votado di Aruba, e proyecto Stemwijzer ta bek cu un sistema sofistica den...Read more
Diabierna 23 di april 2021 UPP a tuma nota cu MP Wever-Croes a haci entrega na Parlamento e raport forensico...Read more
Diabierna mainta pa 9.30 di mainta Dr. Horacio E. Oduber Hospital a tuma despedida di e prome cuater pashentnan di...Read more
Segun resumen di awe 65 persona a recupera, a registra un total di 41 caso nobo di Covid-19, di cual...Read more
Lotto riba www.lottoaruba.com. Si bo kier e resultadonan den bo Celular SMS e palabra Sorteo On pa 1100 Catochi...Read more
Segun resumen di awe 50 persona a recupera, a registra un total di 35 caso nobo di Covid-19, di cual...Read more
Den un mainta di celebracion den cuadro di nos Dia di Himno y Bandera, Colegio Laura Wernet-Paskel a haci uzo...Read more
Departamento di Impuesto ta participa cu su oficina principal na Camacuri como tambe tur otro oficina den districto lo ta...Read more
Reino: Gabinete Hulandes encarga cu salubridad a manda pregunta pa haci investigacion di e vacuna di AstraZenca si esaki por...Read more
Aproximadamente 12000 cliente mensualmente ta bishita Registro Civil y Censo of uno di e Oficinanan auxiliar di Gobierno (HBK), pa...Read more
Pa algun di e miembronan di Aruba Offroad Foundation, e siman aki ta e ultimo siman cu lo ta drentando...Read more
Señor Presidente, Honorabel miembronan di Parlamento, Ministernan y invitadonan, bon dia. Awemainta nos ta reuni den e sala unda democracia...Read more
Director di Dienst Volksgezondheid (DVG) a haci recientemente denuncia di un hecho castigable na Ministerio Publico, esta, di violacion di...Read more
Diamars den careda di 9 or mainta na e rotonde Noord un dama riba su harley davidson a accidenta despues...Read more


text:
Pa hopi tempo e tabata un ehecutivo den turismo di Aruba, pero Sue Ann Lee tin seis (6) aña caba ta duna les na Facultad di Hospitalidad y Estudio di Maneho di Turismo, FHTMS na Universidad di Aruba. Y awor, e ta e Decano di e facultad.
Lee, mama di tres yiu muhe y un baby na caminda a dicidi pa tuma e siguiente reto den su carera profesional y ta cla pa e reto.
“Despues di traha asina hopi den e industria, mi a solicita pa traha na FHTMS como ‘lecturer,’ pero a base part-time. Pero pa casualidad, nan a habri un posicion pa un full-time y mi a haya e funcion.” Segun Sue Ann Lee, despues di a traha varios aña den turismo e tabata interesa pa comparti no solamente su propio educacion superior pero sigur su conocemento cu studiantenan di e facultad. “Mi kier a transferi esaki den educacion. Y e momento ey mi no a pensa nunca pa bira Decano.”
E experiencia di traha como un ehecutivo den turismo pa para dilanti un grupo di hoben, mas tanto, personanan cu a caba EPI Horeca of Colegio Arubano tabata algo totalmente diferente. “E experiencia ta bunita, pasobra aki ta trata di un generacion diferente. Mi por a mustra ehempelnan na Aruba mes. Pa turismo, no mester bay leu di cas. No mester bay un Disney pa compronde e problemanan, e ehempelnan cu por usa pa por trece dilanti situacionnan cu ta topa den bukinan. E experiencia a yuda hopi pa splica e literatura.” Lee por a usa realidadnan na Aruba pa ilustra e materia. “E experiencia den e ramo ta hopi valioso y ta us’e pa e studiantenan por reflexiona mas cerca di cas. Nan ta hopi critico, y nos ta brinda nan e oportunidad pa por cuminza pensa mas critico riba diferente parti di nos turismo y conect’e back na e literatura cu nan mester domina.”
“Mi por reconoce mi mes den e studiantenan. Ami a caba Colegio y bay studia na Hulanda, pero na mesun momento nos por wak nan crece y desaroya.” FHTMS ta brinda e grado di Bachelor of Science, un estudio di tres aña y ta mira con nan ta crece y ta desaroya nan habilidad. E ta hopi impresionante.” E Decano nobo ta ilustra con fascinante e ta pa mira hobennan drenta e prome aña, cu hopi reserva, cu berguensa pa bisa algo, y ora di haci presentacion, nan ta haya miedo. “Y e ora ey mi por bisa nan cu mi tambe a pasa den un experiencia asina, anto awor mi ta para dilanti klas. Bo ta desaroya bo habilidadnan y nos kier pa nan desaroya nan habilidadnan, entre otro di comunicacion, pero tambe social. Esey ta e parti ‘great.’” Sue Ann Lee, cu su 6 añanan na Universidad di Aruba a mira dos grupo di studiante gradua, y ta momentonan cu ta yene cu hopi alegria. “E ta asina impresionante pa mira con un studiante a drenta pa finalisa su estudio cu presentacion di su tesis, con nan a crece y nan mes ta trece dilanti e area cu nan a descubri cu nan a gusta pa haci investigacion.”
Decano
E funcion di Decano no uno fiho. Un Decano ta e persona cu ta guia e facultad, pero normalmente ta scoge e persona pa medio di eleccion unda e propio staff y representante di studiante den cada aña di nan estudio, a participa. Tin tres aña, “pues nos tin freshmen, juniors y seniors, y tur luna tin reunion di henter e facultad. John Wardlaw tabata na encargo di e facultad pa casi 12 aña y a laga sa cu no ta sigui mas. Pero John tin algun tempo caba ta bisa cu e no kier sigui, pero asina mes nos a sigui vota p’e.” Sinembargo, Wardlaw e aña aki a bisa bon cla cu no kier nomin’e ni pa vota p’e. E tabata kier otro hende pa tuma su luga. “Esaki ta como di tres biaha cu el a bisa esaki. Pues patras den mi cabez cu e dia ta bay yega y mi coleganan no tabata reacciona. Y dia cu el a (Wardlaw) bisa cu esey, ma dicidi pa postula mi mes, pero dunando mi coleganan tambe e espacio pa bisa cu nan kier e funcion. Pero ningun hende a postula nan mes, pues ami tabata e unico nomina,” Sue Ann a bisa na harimento. Pero asina mes e mester a pasa den e proceso. “E ta un posicion di dos aña, pues aki dos aña lo mi mester bolbe pasa den un proceso di votacion si otro colega kier e funcion.” E votacion ta sosode durante e ‘faculty meeting,’ unda tur e staff ta presente pa pasa riba programanan di estudio, con e lesnan ta bayendo. Studiantenan tambe ta oportunidad pa duna nan contribucion den locual nan ta considera importante den e lesnan mes, di e docentenan, operacion di Universidad. Tur por trece punto dilanti y e Decano ta esun cu ta guia e proceso.”
E trabao pues lo bira uno mas administrativo, Lee a splica. E ta maneha e programa, ta tene reunion cu maneho, y trata cu tur locual studiantenan ta confronta. “Mi lo sigui duna les, pero menos ora. Mi tabata duna tres les pa semester, pero awor e ta bay ta un les.”
E forma con Sue Ann Lee lo maneha ta bay ta diferente cu di Wardlaw, den sentido cu e kier pa tur hende carga mas responsabilidad. “Mi ta bay sigui duna les, pues mi no por bay carga tur cos.” Den otro palabra, su forma di maneha lo ta delega.
Famia y baby
Su pareha tabata sa cu Sue Ann tabata interesa den e funcion di Decano, cu tin mucho mas responsabilidad, por ehempel di traha mercadeo, procedura, cu ta nifica mas ora di trabao. “Como lecturer, mi tabata duna les mainta y tin mas flexibilidad merdia y anochi. Pero awor ta bay tin otro actividad como parti di trabao, manera eventonan di Universidad di Aruba mes. “E orarionan lo cambia, ma bisa mi yiunan. ‘Por ta boso lo wak Mami menos,’” Lee a agrega. “Pero awor nan sa cu e baby ta biniendo.”
E decision pa bira Decano a bin prome cu e baby, pero pa Sue Ann Lee, e ta djis otro reto mas pa organisa, pa por maneha FHTMS banda di su responsabilidadnan como Mama di cuater yiu. No tin motibo pa duda cu Sue Ann Lee lo logra esaki tambe.


text:
ORANJESTAD, Aruba: Riba Dia Internacional di Hende Grandi nos ta haya e oportunidad pa pone enfasis riba e contribucionnan importante cu nos grandinan antes y awo ta duna na nos comunidad y tambe crea conscientisacion riba alegria y desafionan cu envehecimento ta trece cun’e den nos mundo di awe.
E tema di Organisacion Mundial di Salud (OMS) pa 2017 ta “Drenta Futuro: Probechando di e talento, contribucion y participacion di nos grandinan den nos comunidad.” Nos habilidad pa participa, contribui, desaroya y expone nos talentonan ta depende hopi di nos salud. Sinembargo, e Rapport Mundial tocante Envehecimento y Salud ta mustra cu mientras cu nos ta biba mas largo, tin poco evidencia cu ta mustra cu nos ta gosa di un bon salud durante e extra añanan aki.
‘Universal Health Coverage for all at all ages’ (Cobertura di Salud Universal pa tur y pa tur edad) ta e fundacion cu tin como tarea pa logra e metanan stipula ariba tereno di salud dentro di e Metanan Mundial pa Desaroyo Sostenibel. Pasonan cu ta wordo tuma den futuro lo rekeri inversion den cobertura di salud universal pa por sigura un miho resultado den e area di salud general di hendenan grandi. OMS ta celebrando e dia Internacional di Hende Grandi 2017 pa enfoca ariba e tema aki.
Pa por garantisa cu e cantidad cu ta creciendo di hendenan di edad grandi por disfruta un cobertura universal di salud, nos mester reconsidera ki tipo di servicionan nos ta ofrece y den ki forma nos ta ofrece nan. E sistema di cuido di salud y servicio social di awendia ta dirigi mas tanto ariba con pa maneha situacionnan di urgencia y ‘ad hoc’ cu ta presenta den comunidad. Esaki lo mester wordo adapta y cambia pa por maneha miho e condicionnan importante cu ta toca e necesidad di e hendenan di edad grandi. Segun cu hendenan ta envehece, nan necesidadnan ariba tereno di salud ta bira mas complica, cronico y cu probabilidad grandi di tin mas cu un condicion cronico. Den combinacion cu e tendencia general di acumula mas limitacion den funcionamento, por conclui cu, pa sigura cu e cobertura universal di salud ta relevante pa e hende grandi, servicionan mester:· Cambia e atencion di maneho for di malesanan y situacionnan individual pa un maneho cu ta dirigi hopi mas ariba crea condicionnan nobo pa mantene capacidadnan fisico y mental;· Coordina mucho mas e relacion y colaboracion entre e cuido di salud y servicio(nan) social;· Amplia y extende cobertura cu ta satisface e necesidadnan di tur adulto mayor y sigur inclui esunnan di menos recurso; · Sigura sostenibilidad. Aruba no ta forma un excepcion ariba e situacion mundial di envehecimento y ta importante pa menciona cu Dienst Ouderenzorg di DVG, di parti Fundacion Movimiento ta Bida, kier a extende un invitacion na comunidad di Aruba pa participa na e congreso cu lo bay tuma luga dia 13 y 14 di October na Cas di Cultura y cu lo tin como tema “Active Aging”. Pa mas informacion por tuma contacto cu Fundacion Movimiento ta Bida: Frankrijkstraat 1, Oranjestad. Tel. 586-8651/594-2546 of e-mail movimientotabida@gmail.com.FIN


text:
28 di aprel
28 di aprel ta e di 118 dia di aña (119 den un schrikkeljaar) riba e kalènder gregoriano. Ta resta 247 dia pa sera e aña.
A sosode[editá | editá fuente]
- 1887 - Na Fransia ta realisá e prome kareda di auto den historia.
- 1945 - Miembronan di e resistensia italiano ta mata Benito Mussolini i su amante Clara Petacci, ora nan a trata di hui di e pais.
- 1958 - Ta elevá e vikariato katóliko di Antias Hulandes ku sede na Willemstad, Kòrsou na obispado; e misa di Santisimo Rosario den bario di Pietermaai ta asumi e status di katedral.
- 2017 - Ta tene elekshonnan intermedio pa parlamento di Kòrsou.
A nase[editá | editá fuente]
- 1950 - Willie Colon, trombonista i kantante puertorikeño
- 1994 - Penélope Cruz, aktris spañó
- 1982 - Stefano Seedorf, futbolista hulandes
A fayese[editá | editá fuente]
- 1945 - Benito Mussolini (61), diktador italiano


text:
PARAMARIBO — Despues di kasi 30 aña di a bula e ruta Paramaribo-Trinidad, Surinam Airways (SLM) ta kanselá su buelonan...
WILLEMSTAD – Plataforma Banda Ariba ayera a rekordá 5 aña di fayesimentu Hermando Luis Davelaar, mihó konosí komo Mando Davelaar. Elvin Gerard, di Plataforma Banda Ariba...
Willemstad. Un kaso laboral ku karakter di toko den toko hinkando hende di edat den kas di kuido sin informá su superiornan. E señora amtenar veterano...
WILLEMSTAD – E temor ku aki i aya ta surgi den komunidat relashoná ku posibel di Monkeypox, no mester kita e focus riba kombatimentu di Covid-19....
WILLEMSTAD – Internèt di fibra óptiko di Tres Networks entrante 24 di mei lo yama Digicel+. Aki no ta trata di un atkisishon, CEO di Digicel...
ROTTERDAM. Menos ku un siman a pasa na Ulanda, ku tabatin otro asesinato di hoben antiano di 34 aña di origen boneriano den Nassauhaven na Rotterdam...
WILLEMSTAD – Bou di ningun kondishon habitantenan di Rif i besindario no ta bandoná nan kas, pa realisá un proyekto di Resort den nan bario. Ayera...
WILLEMSTAD. Ta ku hopi tristesa i deskurashamentu Asosashon di Pastornan Kristian tin ku konstata ku atrobe Gobiernu ta traha kontrario na e famia i salud spiritual...
Willemstad: Resientemente, un mensage di ‘SMS’ a sirkulá via telefòn pa indiká na e kliente di Banco di Caribe ku su kuenta di Visa a keda...


text:
Análisis di krimenan di impakto haltu.
KOMUNIKADO DI PRENSA 233 /2022
03 mei 2022
Análisis di krimenan di impakto haltu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Krímennan di impakto haltu durante di e periodo di 4 pa 10 di aprel 2022 a duna e siguiente
resultado.
Atrako
Tabatin un (1) kaso di atrako. E atrako a tuma lugá dia 25 di aprel alrededor di 13.58’or.
El a tuma lugá na e Mirador na Sta. Martha.
Ladronisia di vehíkulo
Den e periodo polis a raportá tres (3) kaso di ladronisia di outo.
E vehíkulonan a keda hortá riba djaweps, djasabra i djadumingu entre 02.00’or i 05.00’or.
E outonan ku a keda hortá ta di Kia Rio.
A bai ku vehíkulonan for di Riouwstraat, Soledad bij Janboos i Marsweg.
Kiebro den kas
Polis a registrá diesun (11) kiebro den kas. Mayoría di e kiebronan aki a tuma lugá riba
djárason i djasabra entre 11.00’or i 15.00’or i malechornan a penetrá dor di kibra òf fòrsa
bentana di kamber i di kushina.
E kiebronan aki a tuma lugá na e.o. Ronde Klip, Montaña Abou, Louisianaweg, Lelienberg,
Kaya Harmonia, Kaya Dodo Palm i Barber.
Kiebro den negoshi
A konfirmá 4 kiebro den negoshi i mayoria a tuma lugá riba djaluna, djamars i djaweps
entre 02.00’or i 04.00’or.
Malechornan a penetrá den e edifísionan dor baha via di dak òf kibra hèkwerk.
E áreanan na unda e kiebronan aki a tuma lugá tabata Pater Eeuwensweg, Kaya Aura E.
Winkel i Julianaplein.
Kiebro den outo
Tabatin sinku (5) kiebro den outo, ku a tuma lugá riba djamars entre 17.00’or i 18.30’or i
entre 20.00’or i 21.00’or.
E método ku mas e malechornan a usa tabata sea kibra e bentana na man robes parti
patras.
E sítionan na unda a kibra den outo tabata Winston Churchillweg, Pietermaai, Nikibokoweg,
Kaya Aurora, Kaminda Mgr. Dr. Amado Romer.
Violensia relashonal
Polis mester a atendé diesdos (12) kaso di violensia relashonal, di kua mayoria a tuma lugá
riba djamars.
Mayoría di e kasonan aki a tuma lugá entre 00.00’or i 01.00’or.
E áreanan kaminda ku polis mester a duna asistensia pa e tipo di violensianan aki, tabata for
di Brakkeput te ku Juan Hato.


text:
Entrante 1 di yüli 2016 Onnie Emerenciana a bira ofisialmente e organisadó di Marshe di Playa. E marshe semanal a kuminsá na òktober 2015 komo proyekto piloto di Boneiru Duradero. Meta di e proyekto piloto ta stimulá empoderashon di komunidat dor di apoyá inisiativa empresarial lokal. E proyekto ta finansiá kompletamente pa Wereld Natuur Fonds na Hulanda.
Marshe di Playa a kuminsá aña pasá na tereno di Jeugdhuis Jong Bonaire. Despues di e fase di proyekto piloto e marshe lo mester a bai resultá bou di un forma legal komo fundashon òf koperashon, pero den práktika a resultá ku ta trabahoso pa realisá esaki. Pasobra pa mayoria di e partisipantenan e marshe ta un dushi hòbi banda di nan trabou regular. Sin embargo maneho di un fundashon òf un koperativa ta eksigí reunion den grupo frekuentemente, kordinashon i repartishon di tarea i kòntròl riba ehekushon i finansiamentu. Ta difísil pa kombiná e tareanan èkstra akí ku un trabou. Pa garantisá e kontinuidat di e marshe Boneiru Duradero a disidí di pasa e organisashon den man di Onnie Emerenciana.
Onnie ta traha ku tur su afan komo boluntario pa Marshe di Playa for di su inisio. Den e tarea akí tur siman e ta responsabel pa harma i desharmá e stèntnan di e marshe. Banda di esaki Onnie mes tambe ta partisipá komo komersiante di bèrdura, fruta, yerba i mata ku e mes a kultivá. E ta un berdadero komersiante di marshe, ningun bishitante di marshe no ta kita bai sin un mata òf un saku di bèrdura!
Boneiru Duradero ta keda sostené e marshe pa un aña mas ku konseho i promoshon pa medio di e página di facebook di e Portal di Boneiru Duradero, te ku momentu ku e inisiativa di komunidat akí por para riba su propio pianan.
Marshe di Playa for di inisio di yüni tin un sitio nobo i ta lokalisá awor kada djasabra riba e tereno di Best Brands enfrente di Warehouse, di 9.00 te ku 13.00 or. Boneiru Duradero ta deseá Onnie i tur e bendedónan na marshe hopi éksito ku e kontinuashon di Marshe di Playa!


text: Diadomingo awor ta e Pink Walk di Mary Joan Foundation huntu cu Garage Cordia. Ainda bo tin chens pa inscribi na Garage Cordia mes, of na IBISA, Mary Joan Foundation y Drop n Nuts. Cuminsando 2or, lo tin e mountain bike track range cu lo ta habri pa pueblo y fanaticonan di mountain bike por bin y disfruta di dje pa solamente un suma chikito cu lo bay tambe na e Mary Joan Foundation. Bandi 5or e zumba warm up ta bay tuma luga, y despues di esey e caminata lo sali. Tambe ta bay tin chens pa gana un premio cu ta special pa e mountain bike lovers, un mountain bike nobo nobo. No lubida di cumpra bo t-shirt. Inscribi awe ainda y no keda afo. Show your support, walk pink!


text:
Wikipedia no tin un kategoria ku e nòmber aki ahinda.
- Por fabor kontrolá si bo a skibi e nòmber di e página den forma korekto.
Por fabor wak e kategorianan eksistente pa wak si e kategoria ta kubrí bou di un otro nòmber.
- Bo por kuminsa ku Category:Hendenan
- Artíkulonan ku ta publisidat òf promoshon lo sea kitá (wak Wikipedia:Kiko Wikipedia no ta).
- Aki ta permití solamente artíkulonan ensiklopédiko ku tambe tin derechinan di outor ku ta kuadra ku e GDFL.
- Buska Hendenan den artíkulonan eksistente.
- Buska página den Wikipedia ku ta link aki.
- Si bo tabata antisipando un página aki, i e no tei, ta posibel ku e página no ta visibel pasó di un tardansa den aktualisashon di e database, òf un hende a kita e página (Wak e guia pa kitamentu rápido pa algun rasonnan posibel). Por fabor warda algun momentu promé ku bo purba atrobe, òf wak si e tabata kitá.


text:
Pronóstiko
Pronóstiko di tempu pa Kòrsou i bisindario bálido te djabièrnè mainta 6:00 o.l., 24 di mart 2017.
Kompilá: Djaweps 23 di mart 2017, 05:00 o.l. (09:00 UTC)
Tempu: Por lo general parsialmente nublá i awe mainta un wer generalmente seku. Despues di mèrdia e chèns pa áwaseru lo oumentá. Pa djabièrnè mainta ta spera algun áwaseru ku un posibilidat chikí pa welek ku bos.
Temperatura máksimo lo alkansá 31ºC i temperatura mínimo 25ºC.
Solo ta sali 06:38 i ta baha 18:47 o.l.
Bientu: For di prinsipalmente direkshon ost i moderá; forsa 3 te 4 (12 te 30 km/ora, 7 te 16 nudo). Espesialmente den dia, de bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Un wer generalmente seku lo prevalesé durante oranan di mainta. Mas aleu, pa mèrdia un disturbio moviendo west lo yega nos region i lo kousa mas nubia i oumentá e posibilidat pa áwaseru durante e próksimo dianan.
Kondishon di laman: Por lo general moderá ku altura di olanan entre 0.5 te 1.5 meter (3 te 5 pia).
Fenómeno spesial: Ningun
Perspektiva te djasabra mainta: Shelu lo ta hopi nublá ku áwaseru de bes enkuando.
Meteorólogo: Figueroa
E próksimo boletin di tempu lo wòrdu publiká djaweps 11:00 o.l. (15:00 UTC).
Pronóstiko di tempu pa Kòrsou i bisindario bálido te djabièrnè mainta 6:00 o.l., 24 di mart 2017.
Pronóstiko


text:
Prome examen digital pa MAVO y HAVO na Aruba
Dia 29 di mei 2013 a tuma luga e prome examen digital na HAVO y MAVO. Esaki tabata pa e materia di CKV (Culturele en Kunstzinnige Vorming).
E scolnan cu ta ofrece e materia aki ta Colegio Arubano, La Salle College, Filomena College y Colegio San Antonio. E grupo di Colegio San Antonio a haci e examen digital na Examenbureau di Departamento di Enseñansa.
E examen digital ta encera cu e examen mester a wordo traha pa medio di un computer.
Tur alumno mester a uza un “koptelefoon” pa por tende e partinan di audio cu tabata parti di e examen.
E aña aki ainda e alumno mester a skirbi e contestanan. Den futuro cercano e examen aki lo ta completamente digital.
Departamento di Enseñansa Aruba (DEA) ta sumamente contento cu e innovacion aki y ta prepara pa den futuro mas examen por wordo traha den forma digital.
Materia di CKV
E examen di e vak CKV ta trata kunstgeschiedenis. Esey ta encera e historia di arte. E ta un concepto di historia cu ta acapara tur sorto di disciplina di arte manera arte plastico, teatro, danza, musica y cine.
Arte ta cambia frontera y ta amplia e horizonte di e alumno. E ta conecta un brug na e propio cultura di e hobennan. Obranan di arte ta haci posibel pa crea experiencianan den nan bida cu lo no ta disponibel of cu nan no lo tin conocemento di dje. Arte ta trece alumnonan den contacto cu imagen, personahe, zonido y acontecimentonan cu nan no lo a of cu e chens lo tawata menos cu nan lo a encontra of reconoce. Tur e experiencianan aki por conduci e alumno pa compronde su mes miho y asina tambe e mundo.
Info / Contact
Pa mas informacion por busca [I] ICT den enseñansa den e alfabet menu riba homepage of por tuma contacto cu DEA > ExamenbureauScroll To Top


text:
Kralendijk- Diputado James Kroon te awor aki no a kumpli ku e promesa hasí ku mensualmente lo duna un aktualisashon di proyektonan di infrastruktura i partikularmente estado di nos kamindanan.
Dia 16 di aprel Kroon, den kompania di e direktor di R&O, Roy Martina, a tene un konferensia di prensa, kaminda ku a papia entre otro tokante problemanan ku e rotònde na Kaya Amsterdam.
Den e mesun konferensia di prensa, Kroon a primintí ku lo bai duna un konferensia di prensa ’tur luna’ pa kompartí informashon di proyektonan andando.
2 luna
Awor ku 2 luna ta serka di pasa, despues di e promé konferensia di prensa, mester konstatá ku Kroon no a kumpli ku su promesa. Ainda tin poko informashon tokante kiko ta pasando riba nos kareteranan, e rotònde i otro asuntunan di infrastruktura riba nos isla. Mientrastantu por nota ku kos riba nos kamindanan públiko a bira pió i no mió.


text:
Deporte
Amigu, Umpire: Sese Rosa a bai nos dilanti…
This content is exclusive for members
Register or login to unlock this article
Deporte
Chad Green afó pa algun dia…
· E lansadó relevista di e tim di New York Yankees ku ta Chad Green a wòrdu pone riba lista di hungadó leshoná di 15 dia.
E pronóstiko pa loke ta Chad Green no ta muchu bon. E picher tin pensá pa tende un di dos opinion den e próksimo dianan. Nan ta papia di operashon “Tommy John”.
Deporte
Nan mihó prospekto: Orioles a subi Adley Rutschman…
E tim di Orioles di Baltimore a subi e catcher i nan mihó prospekto Adley Rutschman. Rutschman ta un dje mihó prospektonan di hinter baseball. Rutschman no por a skonde su alegria ku e promoshon pa Grandes Ligas.
Nan a duna Rutschman number-35 ku ta e number ku Mike Mussina a yega di bisti.
Deporte
Prospekto di Yankees: Luis Gil “Out For The Season”…
· E prospekto di New York Yankees Luis Gil lo no picha mas e temporada aki.
Gil a leshoná pichando den Liga Menor, i lo tin di hasi operashon “Tommy John”.
E tabatin un apertura den baseball di Grandes Ligas den 2022.
Daily Nobo
Plataforma Banda Ariba a konmemorá Mando Davelaar
Retiro definitivo pa ‘toko den toko’ di `pseudo’ trahadó di Kas di Bario SOAW
Temor pa Monkeypox no mester kita focus riba Covid-19
Presentashon ofisial di kandidatanan Miss Curacao Teenager 2022
Tres Networks ta bira Digicel+
Shantienne, di dos ruman Frans asesiná na Rotterdam….
Aquiles Marcelo Jansen ta bira otro morto den tráfiko
Desaroyadónan di proyekto no por saka habitantenan foi nan kas !
E ta trahando riba un lugá den Ajax: Hopi Elogio pa Mohamed Ihattaren… Den e wega di Ayera Nochi…
Vladimir Putin a ordená pa: Ekspulsá diplomátikonan di Spaña, Fransia i Italia for di Mosku
Trending
-
Lokal1 day ago
Shantienne, di dos ruman Frans asesiná na Rotterdam….
-
Lokal6 days ago
Aquiles Marcelo Jansen ta bira otro morto den tráfiko
-
Lokal4 days ago
Desaroyadónan di proyekto no por saka habitantenan foi nan kas !
-
Deporte3 days ago
E ta trahando riba un lugá den Ajax: Hopi Elogio pa Mohamed Ihattaren… Den e wega di Ayera Nochi…
-
International5 days ago
Vladimir Putin a ordená pa: Ekspulsá diplomátikonan di Spaña, Fransia i Italia for di Mosku
-
Lokal4 days ago
Hulanda di akuerdo pa para rekorte di salarial di 12,5%
-
Deporte5 days ago
No a keda kontentu e forma di komuniká ku presidente di FFK: FFK a “Fire” Bertus Holkema….
-
International7 days ago
Starbucks ta ofresé pa paga biahe di nan empleadanan ku kier práktika aborto


text:
WILLEMSTAD.- Djaluna último Proskuneo a lansa un kansion nobo titulá “Kòrsou mi dushi isla” den kolaborashon ku diferente artista lokal, Willy Rodriguez, Aemy NiaFeliz, Shelomi Doran- Bakhuis, Wladimir Kleinmoedig, Chesron Richardson i Raimy-Jonathan Juliet.
Un tumba alegre ku letranan poderoso pa bendishoná Kòrsou nos dushi isla i pa enkurashá nos tur komo yu di Kòrsou pa pone tur diferensia, pleitamentu i desperdisio un banda pa nos por traha duru den armonia i union pa progreso di nos nashon.
E tumba aki ta produsí lokalmente pa un hóben yu di Kòrsou Raimy- Jonathan Juliet i komponé pa Raimy- Jonathan Juliet mes huntu ku Willy Rodriguez.
Ta nos orashon ku e kansion aki lo rekordá kada siudadano kuantu potensial nos pais tin i ku ta nos tin e poder pa laga nos pais progresá, manera e letranan di e kansion aki ta bisa: “Dios tin nos pais den Su man, ku fe den Dios nos pais lo floresé. Ban tur hende, man na obra, si nos uni, nos lo logra, traha duru p’e, pa nos disfrutá di dje.” Laga nos kada un duna di nos parti pa hasi e letranan aki bira realidat den kada skina di nos komunidat.
Bo por pidi pa “Kòrsou mi dushi isla” na bo radio emisora preferí na Kòrsou, Boneiru i Aruba i tambe e ta disponibel riba vários plataforma digital (YouTube, Apple Music, Amazon Music i Spotify).
Skuch’é, disfrutá di dje i mas ku tur kos, laga e letranan di e kansion aki penetrá den nos kurason i hasi nos kompromiso pa traha pa adelanto di nos pais Kòrsou aun mas fuerte.
Pa mas informashon por bishitá Proskuneo su página di Facebook, Instagram (@proskuneocuracao) i tambe e kanal di YouTube: Proskuneo Curaçao. Kòrsou mi dushi isla!


text:
A revoká medida di suspenshon di pago di dividendo di instituto finansiero
A revoká medida di suspenshon di pago di dividendo di instituto finansiero
WILLEMSTAD/PHILIPSBURG – Entrante 21 di mart 2022, e institutonan finansiero por bolbe
kuminsá entregá petishon pa pago di dividendo pa aña ekonómiko 2022. En bista di e desaroyonan
resien relashoná ku e pandemia di COVID-19, i teniendo kuenta ku solides di e institutonan i ku e
perspektivanan proyektá, Centrale Bank van Curaçao en Sint Maarten (CBCS) a disidí di revoká e
medida di suspenshon di pago di dividendo.
Na aprel 2020, CBCS a anunsiá un suspenshon temporal di pago di dividendo di instituto
finansiero. Di e manera ei, CBCS a animá e institutonan finansiero aktivamente pa krea reserva
èkstra pa por wanta e impakto di e pandemia di COVID-19 riba sektor finansiero. A manda karta
pa tur instituto den e sektor, ku instrukshon pa (banda di e medidanan ku nan mes a tuma kaba)
suspendé pago di dividendo te próksimo aviso. A mira esaki komo un manera efikas pa e
institutonan akí krea espasio pa wanta impakto ya ku, si nan hasi ganashi, esei lo sirbi pa oumentá
nan reserva.
Konkretamente, a tuma e medida akí komo prekoushon, ku e meta di krea espasio èkstra pa wanta
impakto, ya ku no tabatin manera pa sa di antemano kuantu e krísis di coronavirus lo dura ni ki
impakto e lo tin riba sektor finansiero. P’esei mes, CBCS ker a adaptá te asina leu ku ta posibel na
e desaroyonan rápido i inesperá ku e pandemia lo por a trese kuné. Mirando kon e pandemia a bin
ta desaroyá resientemente, ta parse ku ekonomia ta hañando un rosea pa por rekuperá di e daño
sufrí den 2020 i 2021.
E petishonnan pa pago di dividendo pa aña ekonómiko 2022 lo ser evaluá riba un base individual.
Meskos ku promé, aprobashon di e petishonnan akí ta dependé, entre otro, di e instituto su perfil
di riesgo i tambe di su kapital, solvensia i likides despues di hasi e pago di dividendo.
Willemstad, 21 di mart 2022
CENTRALE BANK VAN CURAÇAO EN SINT MAARTEN
PB2022-011 CBCS revokes suspension of dividend distribution ENG
PB2022-011 CBCS revokes suspension of dividend distribution NED
PB2022-011 CBCS revokes suspension of dividend distribution PAP


text:
Un alcalde en apuros
Sr. Pedro Antonio Vargas Álvarez Autor y poeta a entrega su ultimo publicacion ‘Un alcalde en apuros’ na directora di Biblioteca Nacional Aruba, sra. Astrid Britten y su colega bibliotecaria, Yosmar Maduro-Sneek.
Autor y poeta Colombiano, Pedro Antonio Vargas Álvarez, ta na Aruba pa algun siman. El a participa na biblioteca su Festival di Buki pa Mucha. Aña pasa sr. Vargas Álvarez a participa pa di prome biaha y el a gusta asina hopi cu el a compromete su mes pa participa un biaha mas. Pedro Antonio Vargas Álvarez a nace na Bogotá Colombia y a studia Literatura y Arte dramatico, e ta actor, poeta y escritor. E tabata Alcalde di Guataqui na Cundimamarca y den e obra aki sr. Vargas ta trata diferente tema un poco y tambe su experencianan como alcalde y diferente situacion comico durante su carera.


text:
Siman pasa nos a tuma nota cu durante di su prome conferencia di prensa como minister, riba su prome dia di trabou, sra. Marisol Lopez Tromp a indica cu sigur e ley di Serlimar ta un prioridad pa e como minister. Segun Noticia Cla e mandatario a confirma cu lo sigui e pensamento di su predecessor y pues cu tin tur intencion di pasa e ley mas liher cu ta posibel.
E siman aki tambe nos por mira cu parlamentario sr. Edgard Vrolijk, a lansa varios pregunta na e mandatario nobo y den un forma poco chistoso e parlamentario ta puntra con a para cu ley, mientras cu nos tur sa cu e ley aki ta pega na Parlamento, mientras cu tin yen di cambionan cu ta wordo proponi tanto pa gobierno (lesa ex-minister Otmar Oduber) y pa e propio parlamentarionan di e fraccion geel.
UPP ta pensa cu kizas cu awor cu nos tin un minister nobo, cu toch lo no ta na su lugar pa manda e ley aki gobierno bek, y haci un revision completo di e ley, pa asina mira toch con por haci ahustenan den vision y den e ley pa por yega na un solucion mas viabel, menos costoso pa pueblo y duradero, na bienestar di e bario di Parkietenbos y vecinderio y di Aruba en general.
UPP ta considera cu si e posicion di e minister nobo pa sigui loke su predecessor a bin ta “stippel uit” sigur lo ta un error grandi pa cu e solucion di e dump na Parkietenbos. Nos a mustra caba na januari ultimo cu e conferencia di prensa di SERLIMAR mas bien a mustra y resalta con inapto y inepto e “handpicked” director ta , na momento di purba hustifica e mal maneho y corupcion administrativo cu tabata y ta tumando lugar na SERLIMAR. Nos a mustra cu e splicacion di e director a accentua mas ainda su falta di capacidad como director, mientras e ta purba na camufla e “vriendjespolitiek” y fracaso di ex minister O.Oduber. Aki nos por mustra cu e mes ta admiti cu NO tin un plan integral y cu desde fin di 2017 a bin ta traha AD HOC na SERLIMAR. Algo cu UPP a bin ta señala desde hopi tempo caba, pero nos por mira henter Parlamento a keda keto y laga pasa loke ta pasando.
Nos ta spera cu minister nobo por para keto un rato, y no sin mas bay tras di e presion cu e director a bin ta pone pa trata e ley di Serlimar, cu mas bien ta pa haya entradanan extra pa SERLIMAR, mientras cu su maneho ta keda uno desastroso. No solamente e director aki cu mester placa pa sigui malgasta y derocha a mustra di no por maneha, pero el a mustra tambe cu e no tin conocemento di su materia, na momento cu ela gaba cu ta check cu meteo ki ora por kima “green waste” pa no stroba habitantenan. Kima “green waste” ta un maneho cu ta sostenibel? Duradero? E ta cuadra den e concepto di Circular Economy? No!!
Mas incapacidad e ta mustra p.e. cu incinerator chikito, cu a pasa den un destaho corupto y unda a privilegia un compania compinchi di e ex-minister cu colaboracion di e propio director di Serlimar y di DOW. Tristo ta cu e Raad van Toezicht NO a para e “deal corupto” aki.
Asina aki cu boca grandi e director a indica cu esaki lo cuminza funciona entrante 1 di februari. Pero e no a bisa di ki aña. Y atrobe segun nos informacion cu ainda e incinerator no ta funcionando, mientras cu fin di 2018, pa ser exacto 28 di december, tur cos a wordo haci pa otorga e compania escohi e proyecto aki, siendo cu nan no tin ningun clase di experiencia den esaki. Mas aleu, siendo cu e inicinerator no ta den funcion, parce cu no por a haya tampoco e permisonan necesario, ya cu e no ta cumpli tampoco cu rekisitonan di seguridad.
Y aki no ta solamente e director ta culpabel. Pero mes grandi ta e Raad van Toezicht di SERLIMAR, cu a permiti tanto e director y e ex-minister haci loke e tabata kier, pasobra ey tambe lo tabata tin previligiamento.
Na januari den nos comunicado nos kier a alerta tanto gobierno como Parlamento pa haci un investigacion na SERLIMAR, prome cu e bira un otro desaster financiero, dor di simplemente pasa un ley pa habri caminda pa legalisa corupcion di entre otro e “incinerator chikito”. E mesun alerta aki nos kier a pasa pa e minister nobo, cu tambe tabata parlamentario caba.
Nos kier a atende riba e hecho cu lider di UPP como ciudadano a haci entrega di un keho formal na Ministerio Publico riba dia 2 di december 2019, a base di documentacionnan cu ta mustra cu cosnan no a bay bon den e otorgamento di e mesun “incinerator chikito” aki. Proximamente un “rappel” lo bai pa Ministerio Publico pa haci trabou di e denuncia aki.
Tambe na varios ocasion nos a mustra riba e sentencia, como alerta na nos raad van bestuurnan y di toezicht, cu a cay na Corsou den e caso contra 2 ex-miembronan di Raad van Toezicht di Stichting Bureau Ziektekostenverzekering, cu a wordo haya personalmente responsabel pa malversacion y “gesjoemel” cu ta trece un dimension nobo den e aspecto di Good Governance.
Aki na Aruba nos por mira cu na Serlimar, tanto e director como e Raad van Toezicht a tuma decisionnan contra reglanan di Corporate Governance, cu ta poni explicitamente den e ley di SERLIMAR, otorgando contratonan miyonario na sponsor/amigo di e minister sin ningun clase di destaho of na unda a “sjoemel” durante e destaho.
Nos ta spera cu minister nobo sa di corigi e situacion aki.
Si e scohe pa no hasie, djis pa proteha O.Oduber, eta mes of mas culpabel cu e Scorpion. E ta muestra tambe cu ta O.O. ta esun cu ta keda “call the shots” tanto den POR como den e gobierno POREDmep!!
Partido UPP
Booshi Wever
5 februari 2020


text:
Deporte
Si e por redusí poko su salario: Manchester ke Cristiano Ronaldo…
This content is exclusive for members
Register or login to unlock this article
Deporte
Signe Zeicate Primera dama di Costa Rica a renunsia di su kargo na Banko Mundial
SAN JOSE – Rodrigo Chaves lider di PSD (Partido Progreso Social Democrático) a gana elekshon presidensial na Costa Rica dia 4 di aprel último i su investidura tabata dia 8 di Mei.
Signe Zeicate kasa di presidente elekto Rodrigo Chaves ta ekonomista ku tabatin un kargo importante na Banko Mundial.
Den e kaso aki Signe Zeicate tabatin dos opshon di keda ku su kargo importante na Banko Mundial of retirá i bai Costa Rica pa asumí e funshon komo primera dama ku no page un salario mensual.
Signe Zeicate a disidí na kompaña su kasa Rodrigo Chaves i renunsia un puesto importante ku tabata page kasi $500 mil pa aña.
Rodrigo Chaves tin 10 aña kasa ku Signe Zeicate i ámbos ta profeshonalnan ku a studia na Merka.
Ámbos a hasi karera komo profeshonal i awor segun Rodrigo Chaves a toka turno pa atendé na serio ku e problemanan ku tin ku resolvé na Costa Rica.
Deporte
Gobiernu di El Salvador a reportá 123 dia ku sero kaso di homisidio
SAN SALVADOR – Nayib Bukele presidente di El Salvador ta bai den historia komo e úniko mandatario
ku a hasi milager den e pais reportando ku ta bai hasi 123 dia sin ningun kaso di homisidio registrá.
Gobiernu nan di turno den pasado no tabatin e kurashi pa konfrontá gengnan kriminal na El Salvador manera ta e kaso di Nayib Bukele.
Durante algun dékada tabatin pa dia entre 20 pa 51 kaso di homisidio registrá na El Salvador ku ta un rekòrt awor ku a yega 123 dia sin ningun kaso di homisidio.
Nayib Bukele su maneho a bai di tal forma ku ela kore ku tur e polisnan korupto i pone militarnan di e pais pa atendé ku kuerpo polisial i kontrol riba kaya.
Diariamente na skina kaminda tin sirkulashon di hende por nota ku tin militarnan bon arma ku AK 47.
No solamente esaki ta pa pone rèspèt sino ta trese seguridat tambe pa e sivilnan na El Salvador.
Ne momentunan aki miembronan di gengnan ta buskando manera pa tuma represaya pero ta bai haña nan ku atake fuerte bek di militarnan ku ta bon entrená pa tipo di kombatenan asin’aki.
Deporte
Prospekto ku Red Sox a haña for di Yankees: Garrett Whitlock lo keda habridó pa Red Sox…
• E Manager di e tim di Boston Red Sox ku ta Alex Cora a konfirmá ku e lansado derecho Garrett Whitlock lo keda den e rotashon habridó di su ekipo.
Yankees no a proteha Whitlock, i Red Sox a kue, i e ta birando un piesa klave pa nan.
E tabata den bullpen, pero e la habri pa Red Sox vs Astros i tira 6 inning bon.
Alex Cora lo ke mantené Whitlock den e rotashon habridó.
Daily Nobo
Ban hasi una diferensia huntu pa Kanser di Mucha
Kòrsou falta basta rekurso di maneho pa sigui konstrui nos nashon
Amptenarnan ta ‘tip’ tokonan i pasa kobra despues
Aña pasá 170 hende a pèrde nan nan bida den laman Karibe
ReMa Uní ta bira más visibel den komunidat
‘’Hendenan di menos rekurso no ta baki di sushi’’
Modelonan di “Mature Model Management” dia 5 di yüni riba pasarela
Ruta di Karnaval
Konseho sabio di wes………. Laga e dos partidonan pone sèn huntu
Art for the Roses mas lat e aña aki
Trending
-
Lokal7 days ago
‘’Hendenan di menos rekurso no ta baki di sushi’’
-
Sosial7 days ago
Modelonan di “Mature Model Management” dia 5 di yüni riba pasarela
-
Sosial7 days ago
Ruta di Karnaval
-
Lokal7 days ago
Konseho sabio di wes………. Laga e dos partidonan pone sèn huntu
-
Sosial4 days ago
Art for the Roses mas lat e aña aki
-
Aruba4 days ago
MIKE EMAN: AVP DEN DI BARIO NOORD CU DIALOGO RIBA E BON COMUN !
-
Aruba6 days ago
Minister Dangui Oduber a hiba palabra na e “Vacation Rental Professionals Summit” 2022
-
International6 days ago
Senado merikano a konfirmá ku Jerome Powell lo sigi na kabes di Reserva Federal


text: Diamars mainta a drenta informe di cu e noruego problematico a bolbe cuminsa cu su rebeldianan di skop auto na Seroe Blanco, mesora a dirigi un patruya na e sitio. Na yegada di e patruya a bin compronde cu e mainta aki e noruego aki a cuminza cu su actonan violento y destructivo un dama cual e noruega a skop su auto no a confia sali bay traha si e noruego problematico ta net otro banda di su cas y e tin e temor di ser ataca pa e homber ey, ora e dama a mira polis ela subi su pick-up y bay traha. E habitantenan den cercania no por biba trankil asina. Un instancia mester actua once and for all. Aruba no por ta esun cu ta bira victima di esnan no bon di cabez cu a bini di otro pais!


text:
Diasabra mainta a drenta informe di un accidente unda cu un auto lo a bolter riba caminda di Sasaki, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un dama chauffeur su so cu su so a perde control bay bolter y cay den e greppel memey di e vianan. Na yegada di e ambulans nan a atende e victima na e sitio mes.
2 thoughts on “Dama chauffeur su so cu su so a perde control bay bolter den e greppel memey di e vianan na Sasakiweg”
-
Mi ta bet bo cu ta cellular a hunga un roll
-
E famoso cacho Samsung…..


text:
Oranjestad, Aruba: Jose L.G. a gana e tremendo suma di 26.250 florin cu Zodiac, algo cu sigur ta sumamente bon bini. Riba 4 di november e la cumpra su numbernan di suerte Indio Stewart Lottery Sta. Helena.
Ayera mainta Jose a pasa oficina principal di Lotto, na Paardenbaaistraat 10, y busca su check di 26.250 florin. E numbernan cu e la gana cune ta 1244 cu All Symbols. Lotto sigur ta manda palabranan di felicitacion!
Lotto, e loteria di Aruba tin diferente wega; Catochi, Big 4, 1OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa Y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
12.059,48 PA KRUS KÒRÁ KÒRSOU
12.059,48 PA KRUS KÒRÁ KÒRSOU
Selikor NV i Fundashon Kòrsou Limpi Bunita (FKLB) a organisá djadumingu, 11 di sèptèmber 2016, e promé edishon di Stènki Busters Hunt (SBH) ku a bai dediká na e organisashon Krus Kòrá Kòrsou. Un kantidat di 87 grupo den nan outo a partisipá na e scavenger hunt akí i tabata riba ruta for di mainta trempan pa kumpli ku e diferente tareanan di e hunt. E tòp 3 timnan ku a bai ku premio ta representantenan di Guardian Group Fatum komo ganadó apsoluto, Maduro & Curiel’s Bank na di dos lugá i Ictual na di tres lugá. E hunt a produsí un total di 12.059,48 florin ku a bai pa Fundashon Krus Kòrá Kòrsou.
E proyekto komunitario akí a wòrdu organisá komo parti di e plan di maneho di Selikor den kua tin stipulá ku e kompania ta karga su responsabilidat sosial i ta duna bèk na komunidat. Pa e edishon di SBH 2016 a skohe pa pone Krus Kòrá den lus. Krus Kòrá ta un organisashon ku ta desplegá aktividatnan na bienestar general i nan nesesidat aktual ta pa yega na un ambulans nobo. Tur fondo ku a rekoudá ku benta di karchi, sènnan ku a kolektá durante di e aktividat i tambe parti di e premionan kèsh na e ganadónan a bai komo donashon na Krus Kòrá Kòrsou.
Komo meta di e aktividat akí Selikor i FKLB tabatin tambe pa e partisipantenan en partikular i komunidat en general mas konsiente riba importansia di un isla limpi dor di elevá nos sentido di patriotismo i amor pa nos pais. Pa e motibu akí durante di e aktividat a dirigí e atenshon riba entre otro e kantidat di shushi bentá na sitionan ilegal. Tambe e partisipantenan di SBH a traha, huntu ku e artista Garrick Marchena, un ‘pintura di muraya’ na Kurá di Shon Ki. Komo tarea di e hunt e partisipantenan mester a vèrf e number(nan) ku nan a risibí di e artista i huntu a forma e pintura. Ku e akshon akí Selikor i FKLB a sòru pa “beautify” un área ku ta konosí pa depositá shushi ilegal. Meta di e tarea akí durante di e SBH tabata pa krea un sentido di “community” den e partisipantenan i tambe hasi e área unu kaminda hende ta haña mas agradabel pa trafiká. Mas trafikashon di hende lo por yuda den evitá ku hende lo dúmp shushi ya ku ta sientífikamente probá ku mas bunita un área ta, ménos chèns tin ku un hende lo shusha.
E proyekto akí a resultá unu sumamente éksitoso. Tabatin un kantidat basta grandi di entre otro kompania, fundashon, gruponan di amigu i famia ku a partisipá i asina duna nan aporte na Krus Kòrá. E mainta a bai den un ambiente ameno kaminda e timnan a kompetí sanamente kontra di otro, eksplorá nos isla, dibertí i tabata sosialmente aktivo.
Selikor i FKLB ta sumamente agradesido na tur e timnan ku a partisipá i ku a hasi e evento akí unu grandi. Nos por mira bèk riba un dia sumamente eksitoso kaminda ku nos a logra enkurashá nos komunidat pa apresiá i balorá nos naturalesa aun mas i alabes kontribuí na un kousa noble. Nos ta konvensí ku nos a habri wowo di hopi persona i ku awe nan por kontribuí di forma mas konsiente na un Kòrsou limpi i bunita.
Awor ku e scavenger hunta ta tras di lomba Selikor i FKLB ta lansa e Stènki Busters Movement (SBM). SBM mester bira un moveshon na kua komunidat kompleto lo partisipá ku e meta pa keda mustra riba e responsabilidat ku komo suidadano kada un di nos mester karga pa tene i mantené nos isla limpi. Lo bai tin mas aktividat i proyektonan dirigí riba nos komunidat den su totalidat i tambe den nos barionan, esaki den estrecho kolaborashon ku entre otro Unidat di Bario. Laga nos tur ban sigui e moveshon akí i ban Bust the Stènki.


text:
Esaki lo ta e caso cu lo ser atendi awe tardi den Sala di Corte di Prome Instancia 29 januari 2020
14.00
T-r.M.P.
A.A.B.
N.L.R.S.
S.A.F.
Pro forma. P. y S. y F. ta wordo acusa di ladronicia cu violencia di un suma di placa y/of carchinan di telefon y/of boternan di bebida di un supermercado na Cura Cabay riba 12 di september 2019. E violencia a encera cu a drenta e establecimento cu cara tapa y arma di candela den man y a grita: “Atraco, atraco!” y cu a punta e arma riba cabez di e cahero y a pidie pa habri e caha.
P. y S. y F. ta wordo acusa di posesion di un arma di candela riba 12 di september 2019.
P. y B. y F. ta wordo acusa di ladronicia cu violencia di un suma di placa di un supermercado riba 18 di september 2019. E violencia a encera cu a drenta cu cara tapa y arma di candela den man y a grita e palabranan: “Atraco, atraco!” y cu a punta un arma di candela zilver y/of un arma largo den direccion di curpa di un persona y a exigi pa habri e caha.
P. y B. y F. ta wordo acusa di posesion di un arma di candela zilver y un arma largo riba 18 di september 2019.
P. y B. y F. ta wordo acusa di ladronicia cu violencia di un suma di placa y/of un boter di bebida y/of carchinan di telefon di un supermercado riba 18 di september 2019. E violencia a encera cu a drenta cu cara tapa y arma di candela den man y a grita e palabranan: “Atraco, atraco!” y “No wak nos” y a saca un arma di candela zilver pa un persona.
P. y B. y F. ta wordo acusa di posesion di un arma di candela color zilver riba 18 di september 2019.
P. y B. y S. ta wordo acusa di ladronicia cu violencia di un suma di placa y/of boternan di bebida y/of cigaria di un bar riba 22 di september 2019. E violencia tabata dirigi contra dos persona y a encera cu a drenta cu cara tapa y arma di candela den man y a grita e palabranan: “Where is the money!” y cu a punta un arma di candela riba un persona y a dal e na su cabez y a scop e varios biaha na su cabez y curpa y cu a pusha e di dos persona y a punta un arma di candela riba dje tambe.
P. y B. ta wordo acusa di posesion di un arma di candela color zilver y un arma largo riba 22 di september 2019.
P., conhuntamente cu otronan of un otro, ta wordo acusa di ladronicia cu violencia di un suma di placa y/of boternan di bebida y/of cigaria y/of un portmoni y/of un telefon di un bar/restaurant riba 3 di oktober 2019. E violencia tabata dirigi contra cuatro persona y a encera cu a drenta cu cara tapa y arma di candela den man y cu a pone e arma zilver na cabez di un persona y a pushe cu forza, cu a punta e arma zilver riba curpa di e di dos persona y a bise e palabranan: “Nami placa, nami placa”, y cu a punta e arma largo riba e di tres persona y a grite e palabranan: “Give me everything you have, n*. I will shoot you. Don’t talk”, y cu a punta e arma largo riba e di cuatro persona y a bise: “Keda keto, duna mi bo telefon”.
P. ta wordo acusa di posesion di un arma di candela color zilver y e skopet riba 3 di oktober 2019.
P. y B. ta wordo acusa di ladronicia cu violencia di un suma di placa y/of cigaria di un supermercado riba 4 di oktober 2019. E violencia tabata dirigi contra dos persona y a encera cu a drenta cu cara tapa y arma di candela den man y cu a pone e arma zilver na cabez di un persona y a pushe cu forza y a bise e palabranan: “Keda keto of mi ta tira bo”, y cu a punta e arma zilver riba e di dos persona y a grite e palabranan: “Bay abao, bay abao”.
P. y B. ta wordo acusa di posesion di un arma di candela color zilver y e skopet riba 4 di oktober 2019.
Esaki lo ta e caso cu lo ser atendi awe tardi den Sala di Corte di Prome Instancia 29 januari 2020
Esaki lo ta e caso cu lo ser atendi awe tardi den Sala di Corte di Prome Instancia 29 januari 2020


text:
“Tur bishitante di Corsou y Boneiro lo mester haci e test y paga e seguro na momento di yegada na Aruba”
Un otro decision cu a resalta durante e Conferencia di Prensa di Gobierno di Aruba hunto cu Crisis Team ta cu e excepcion pa e Bubble ABC ta stop di existi. Na principio, na momento cu a habri frontera cu Boneiro y Corcou, tawata permiti bishitantenan di e islanan aki drenta nos pais sin tin mester di haci test ni tampoco mester a cumpra e seguro cu ta exigi di tur bishitante.
Gobierno di Aruba hunto cu Crisis Team a tuma e decision cu entrante 31 di augustus, 2020, e acuerdo aki lo termina y tur bishitante di Corsou y Boneiro lo mester haci e test y paga e seguro na momento di yegada na Aruba.
“Cu esaki, Aruba lo tin un solo maneho cu tur hende mester haci test y tur hende cu ta drenta y no ta biba na Aruba mester tin un seguro tambe”, Prome Minister Evelyn Wever-Croes a duna di conoce.


text:
General
Kiko ta Zorgkaartcuracao.cw?
Zorgkaartcuracao.cw ta duna un bista di dunadó di kuido i di institutonan di kuido na Kòrsou. E wèpsait ta ofresé bo informashon pa bo haña e mihó fasilidatnan di kuido. Zorgkaartcuracao.cw ta un wèpsait di Instituto di Salubridat Públiko di Kòrsou (VIC).
Kua dunadó di kuido tin riba Zorgkaartcuracao.cw?
Zorgkaartcuracao.cw ta menshoná dunadó di kuido i institutonan di kuido ku ta ofresé kuido sigurá na Kòrsou. Bou di kuido sigurá ta komprondé kuido kubrí totalmente òf parsialmente pa bo seguro médiko òf otro areglo manera por ehèmpel Lei di Labizjan (AVBZ).Zorgkaartcuracao.cw ta para habrí pa (bou di kondishonnan) hasi menshon di otro profeshon. Bo ke mira bo profeshon paresé riba e wèpsait akí? Manda nos un mensahe a traves di e página di kontakto.
Mi dunadó di kuido no ta pará riba e lista di kuido. Kiko awor?
Bo por registrá bo dunadó di kuido a traves di e página di kontakto. Duna nos a lo ménos e nòmber, spesialisashon i preferiblemente tambe e adrès i number di telefòn. Lo menshoná únikamente dunadó di kuido i institutonan di kuido rekonosé pa gobièrnu riba Zorgkaartcuracao.cw. Den kaso ku esaki resultá asina bo dunadó di kuido lo paresé riba e wèpsait dentro di 5 dia di trabou. Bo registrashon ta hasi Zorgkaartcuracao.cw mas kompleto.
Mi dunadó di kuido ta menshoná inkorekto òf inkompleto. Kiko awor?
Nos ta komprometé nos mes pa duna informashon korekto, kompleto i aktual riba Zorgkaartcuracao.cw. Sinembargo, por tin menshon inkorekto, inkompleto òf antikuá di dunadó di kuido. Esaki ta debí ku e informashon riba e lista di kuido ta kreá basá riba otro fuentenan di informashon i ta revisá esaki anualmente. Bo por manda bo komentario a traves di nos página di kontakto. Duna nos a lo ménos e nòmber di e dunadó di kuido i loke segun bo opinion mester kambia. Bo komentario ta hasi Zorgkaartcuracao.cw mas kompleto.


text:
Na hulandes nan ta bisa “wie niet horen wil, moet voelen” esey tambe a sosode diadomingo madruga. Bo NO ta STUNTMAN!
Diadomingo madruga net ora cu un nightclub a sera y e hendenan ta saliendo cu polis presente un motociclista a sali sin su helm bisti y polis y amistadnan a bis’e bisti bo helm y stop di duna show, pero e no a haci caso y a para drey dilanti e polis anto ora e motociclista a tuma direccion bay na e rotonde banda di Acero e motociclista su so a dal abao herida su mes. Polis a pidi pa ambulans pa bin atende. Na yegada di e ambulans nan a atende e motociclista kende aparentemente tabata bao influencia y awor a keda bao dolor y cu gasto pa drecha su Harley Davidson!


text:
Beginning Feb 3
NO covid testing required for entry to Aruba for FULLY VACCINATED (Means boosted) Non Residents.
Beginning Feb 3
For residents..............begins today.
No testing required for fully vaccinated ResidentsA suavisa medida contra Covid19 pa cu cuarentena y biahe pa residente
Posted on 01/21/2022 2:32 pm AST | Updated on 01/21/2022 2:38 pm AST
ORANJESTAD – Gobierno a anuncia un serie di cambio di medida contra Covid19, suavisando e situacion debi na e situacion cu tin actualmente. Entre e cambionan mas importante, ta e parti di cuarentena unda cu hendenan cu tin tur tres vacuna (incluyendo booster) no mester bay den cuarentena si un miembro di famia tin Covid19. Un mucha mester tin tur dos vacuna. Y tambe tin e excepcion cu esnan cu tin vacuna di pfizer y un di moderna, tambe ta conta pa vacuna completo, of un persona cu a haya Covid19 den e ultimo 4 siman. E medidanan aki ta drenta na vigor entrante dialuna awor 24 di januari 2022.
INREIS
Esnan cu ta biahando bek pa Aruba (residentenan solamente awor) cu ta completamente vacuna (incluyendo booster), no mester test mas ora cu nan yega Aruba. Esnan no residente tin cu warda te dia 3 di februari pa nan tambe cay den e grupo aki.
DEPORTE
Pa deporte, ya entrante awe diabierna, lo permiti pa deporte tuma lugar unda cu 150 persona por ta pafo, y paden 90.


text:
Deporte
“Bu” Lindor na New York…
This content is exclusive for members
Register or login to unlock this article
Deporte
Chad Green afó pa algun dia…
· E lansadó relevista di e tim di New York Yankees ku ta Chad Green a wòrdu pone riba lista di hungadó leshoná di 15 dia.
E pronóstiko pa loke ta Chad Green no ta muchu bon. E picher tin pensá pa tende un di dos opinion den e próksimo dianan. Nan ta papia di operashon “Tommy John”.
Deporte
Nan mihó prospekto: Orioles a subi Adley Rutschman…
E tim di Orioles di Baltimore a subi e catcher i nan mihó prospekto Adley Rutschman. Rutschman ta un dje mihó prospektonan di hinter baseball. Rutschman no por a skonde su alegria ku e promoshon pa Grandes Ligas.
Nan a duna Rutschman number-35 ku ta e number ku Mike Mussina a yega di bisti.
Deporte
Prospekto di Yankees: Luis Gil “Out For The Season”…
· E prospekto di New York Yankees Luis Gil lo no picha mas e temporada aki.
Gil a leshoná pichando den Liga Menor, i lo tin di hasi operashon “Tommy John”.
E tabatin un apertura den baseball di Grandes Ligas den 2022.
Daily Nobo
Plataforma Banda Ariba a konmemorá Mando Davelaar
Retiro definitivo pa ‘toko den toko’ di `pseudo’ trahadó di Kas di Bario SOAW
Temor pa Monkeypox no mester kita focus riba Covid-19
Presentashon ofisial di kandidatanan Miss Curacao Teenager 2022
Tres Networks ta bira Digicel+
Shantienne, di dos ruman Frans asesiná na Rotterdam….
Desaroyadónan di proyekto no por saka habitantenan foi nan kas !
Aquiles Marcelo Jansen ta bira otro morto den tráfiko
E ta trahando riba un lugá den Ajax: Hopi Elogio pa Mohamed Ihattaren… Den e wega di Ayera Nochi…
Vladimir Putin a ordená pa: Ekspulsá diplomátikonan di Spaña, Fransia i Italia for di Mosku
Trending
-
Lokal23 hours ago
Shantienne, di dos ruman Frans asesiná na Rotterdam….
-
Lokal4 days ago
Desaroyadónan di proyekto no por saka habitantenan foi nan kas !
-
Lokal6 days ago
Aquiles Marcelo Jansen ta bira otro morto den tráfiko
-
Deporte3 days ago
E ta trahando riba un lugá den Ajax: Hopi Elogio pa Mohamed Ihattaren… Den e wega di Ayera Nochi…
-
International5 days ago
Vladimir Putin a ordená pa: Ekspulsá diplomátikonan di Spaña, Fransia i Italia for di Mosku
-
Lokal4 days ago
Hulanda di akuerdo pa para rekorte di salarial di 12,5%
-
International7 days ago
Starbucks ta ofresé pa paga biahe di nan empleadanan ku kier práktika aborto
-
International6 days ago
Biden a suavisá sanshonnan petrolero pa Maduro a kambio di kuminsá dialogá ku oposishon


text:
Minister Xiomara Maduro di Economia ta informa: Cannabis medicinal lo por contribui na 10% di nos GDP segun estudio haci na 2018
Minister Xiomara Maduro di Economia ta informa:
Cannabis medicinal lo por contribui na 10% di nos GDP segun estudio haci na 2018
ORANJESTAD – Gabinete Wever-Croes a institui na aña 2018 un Comision Legalisacion di Cannabis pa conseha Gobierno riba legalisacion di cannabis medicinal. E comision su tarea tabata pa investiga e mercado internacional di cultivacion di cannabis pa uzo medicinal pa establece e industria aki na Pais Aruba. E industria nobo aki lo por sirbi como un otro pilar economico di Pais Aruba.
Estudio
E comision a acerca dos compania di renombre internacional na Hulanda y Alemania cu ta experto riba e tereno aki pa conduci un estudio pa averigua e impacto economico y financiero cu e cultivacion y exportacion di cannabis medicinal tin pa Pais Aruba. Resultado di e investigacion di tur e dos companianan ta, cu cultivacion y exportacion di cannabis medicinal ta un forma pa crea entrada significativo adicional pa Pais Aruba. E industria nobo aki lo crea mas cupo di trabou y lo genera entrada (impuesto ) pa Pais Aruba. Tur dos compania internacional ta recomenda pa considera e extraccion di cannabis tambe pa asina crea un ingreso adicional ya cu e industria aki lo stimula economia y e GDP di Pais Aruba.
Beneficio Impacto Financiero
E compania Aleman a haci un calculacion di e beneficio financiero di e industria di cultivacion y exportacion di cannabis medicinal basa riba cifranan di Cuenta Nacional di 2017 di Pais Aruba. E calculacion ta indica cu riba un maximo di tereno di 350.000 metro cuadra pa cultiva lo por genera mas of menos 2.000 cupo di trabou na un averahe di $24.000 pa aña pa cada trahado. E industria di cannabis medicinal lo genera 470 miyon florin pa aña. E impacto economico aki ta representa 7.9% di nos GDP (pre covid) y actualmente esaki ta nifica 10% di nos GDP (post covid). Cifranan a conclui cu despues di Status Aparte na aña 1986, ta e dos sectornan di turismo y refineria so tabatin un impacto asina grandi riba GDP di Pais Aruba. Basa riba e resultado financiero e comision a recomenda Gobierno pa considera cultivacion y exportacion di cannabis medicinal como un potencial pilar di economia di Pais Aruba.
Inversionista
E compania Aleman a haci tambe un estudio di mercado di cannabis medicinal. Resultado di e investigacion ta indica cu e mercado di cannabis medicinal ta grandi suficiente pa atrae inversionista y e mercado tin potencial di crece significativamente door cu actualmente tin mas aceptacion di cannabis medicinal como alternativa pa tratamento medico. Tin mas Pais den region ta trahando riba legalisacion di cannabis medicinal y ta atrayendo inversionistanan potencial. Ambos compania di Hulanda y di Alemania a recomenda pa Pais Aruba inicia cu implementacion di e industria aki rapidamente.


text:
Na aña 2018, momento cu Premier Evelyn Wever-Croes mester a presenta e prome presupuesto di su Gabinete, riba conseho di sr. Rino Hermans hefe na Bureau Rampen Bestrijding Aruba, a institui un fondo di crisis, Crisis Paraatheidsfonds, cu 1.9 miyon florin.
Parlamento di Aruba a aproba e peticion di Premier Evelyn Wever-Croes. Premier Wever-Croes a splica e tempo ey cu ta iresponsabel pa Aruba no tin un fondo di crisis. E fondo aki ta haci posibel cu por reacciona mesora na momento di un crisis. Prome cu Covid, Aruba no a conoce crisisnan di e magnitud aki pa hopi tempo.
Ta danki na e fondo aki, e Crisis Team por a actua lihe asina cu Covid a bira pandemia. Aruba a cuminsa prepara pa un epidemia desde comienso di aña, pero momento cu Covid a bira pandemia, a exigi un ahuste di e maneho. Danki na e fondonan disponible, Aruba por a percura cu tabata tin suficiente test disponible na Aruba, Aruba por a aumenta su capacidad di cuido intensivo y por a atende cu tur e retonan di e crisis.
Den Parlamento siman pasa hefe di Bureau Rampen Bestrijding Aruba a elabora riba esaki y a splica Parlamentarionan con e structura di un crisis ta hinca den otro. Tin varios Parlamentario cu no tabata sa cu entre otro momento cu tin un crisis, ta e Minister Presidente di un pais tin e “opperbevel” y ta responsabel pa tur loke ta trata e crisis, tambe entre otro pa enseñansa. Tambe a splica cu e maneho di crisis team ta wordo evalua cada 3 dia y ta wordo publica den un decreto ministerial.
Desde comienso di e crisis aki a publica mas di 50 decreto ministerial caba. E autoridad aki ta basa riba e Ley di Calamidad. Aruba ta un di e paisnan miho prepara den Caribe, cual ta e motibo cu nos por atende cu e crisis aki.
Den Parlamento a bin dilanti cu Aruba ta prepara y tin suficiente test, suficiente ekipo y tin suficiente personal pa atende cu e crisis. Pero locual ta preocupante ta e comportacion di hendenan. P’esey mester a tuma medidanan adicional pa frena e plamamento di e virus. Mester remarca cu Parlamento a keda hopi satisfecho cu e informacionnan cu a wordo comparti.


text:
Victima a haya 2 tiro den pecho y 1 den lomba y nan a bay cu su auto
Diabierna anochi a drenta informe di un caso di tiramento cu hende herida na Weg Fontein, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un caso unda un persona a presenta eynan cu 3 tiro den su curpa 2 na su pecho y un na su lomba y e 3 desconocidonan a bay cu su auto for di e sitio. Ta trata di un Ford Fusion 2010 silver A74260. Na yegada di e ambulans nan a cuminsa atende e victima mesora y a transporte cu urgencia pa hospital. Polisnan mesora nan a cuminsa tira bista pa e auto riba caminda. Un patruya a topa cu e auto na candela banda di santana na Zeewijk. Mesora a avisa tur autoridad competente.


text:
KOMUNIKADO DI KUERPO POLISIAL KÒRSOU Kontròl di tráfiko
KOMUNIKADO DI KUERPO POLISIAL KÒRSOU
213 / 2017
16 yüni 2017
Kontròl di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 16 di yüni 2017, agentenan den formashon di Warda di Polis Punda
konhuntamente ku “Bike Team” i Tim di Mantenshon di òrden Públiko di Montagne a tene
kontròl di tráfiko riba e krusada Schottegatweg Zuid/ Kaya C. Winkel. E kontròl aki a tuma
lugá entre 07.00 or pa 12.00 or di mainta i tabata dirigí prinsipalmente riba pasamentu den
lus kòrá.
Polis a kontrolá 120 vehíkulo i a partí un total di 90 prosèsverbal pa e siguiente
infrakshonnan kometé:
Manehá un vehíkulo sin faha di seguridat 5
Manehá un vehíkulo sin reibeweis bálido 9
Manehá un vehíkulo sin karchi di kùr/kaduká 1
Manehá un vehíkulo sin seguro bálido 2
Bentana di e vehikulo di plak skur 28
Manehá vehíkulo sin belasting di number pagá 6
Manehá un vehíkulo sin plachi number dilanti 2
Pasa den lus kòrá 37
Durante di e kontròl aki polis a konfiská 3 vehíkulo, kual a keda transportá ku kran pa Kurá i
unu a keda transportá pa kurá di Departamentu di Tráfiko pa inspekshon tékniko.
E kontròlnan ta kontinuá.


text:
Dialuna 11 di juni 2018 a inicia e playoff di Aruba su Futbol Division Mayor SUB 17 den CDFF. RCA cu a drenta playoff invicto a topa contra di Nacional cu a clasifica como number 2 riba e standing. Pa Nacional a score Edward Clarissa #18 y Javier Jimenez #7. RCA a score Christian Kock #13 OWN GOL (autogol) y Kevin Peña #11. Proximo weganan lo ta Dialuna 18 di juni Nacional vs La Fama na CDGT pa 8or pm. Y Britannia vs RCA na CDFF pa 8or pm.
Division Mayor
Nacional ta gana RCA 3-1 den e Playoff Division Mayor
More in Division Mayor
-
La Fama ta gana Nacional 3-2 den e playoff Division Mayor
Dialuna 18 di juni 2018 a tuma lugar den CDGT na Dakota e wega...
-
La Fama ta gana Britannia 4-1 den e Playoff Division Mayor.
Dialuna 11 di juni 2018 den e di dos wega di e playoff Division...
-
La Fama vs RCA ta keda den un empate Division Mayor SUB 17
Dialuna 23 di April 2018 a tuma lugar den Stadion di Jara na Savaneta...


text:
Calmes: “Trabou Pa Kòrsou TPK ta bishitá Curoil N.V.”
Trabou Pa Kòrsou TPK ta bishitá Curoil N.V.
Un pueblo bon informá no por wòrdu manipulá.
Luna pasá parlamentario pa Trabou Pa Kòrsou TPK, sr. Rennox Calmes, a hasi un bishita na Curoil N.V. E meta di e bishita aki tabata pa interkambiá i obtené informashon riba tereno di krudo i gasolin, teniendo na kuenta e status aktual di refeneria Isla.
Kontrali na opinion popular, Curoil N.V. ta hopi aktivo pa lokual ta desaroyonan positivo i nesesario. Algún ehèmpel ta e parti di salvaguardiá suministro si gasolin i gas pa kushiná duradero i na preis kuminiente. Tambe nan ta keda traha riba e parti di efisiensha, no opstante e echo ku aktualmente nos no tin un refeneria, ku tur konsekuensha ku esaki por trese ku n’e (entre otro gasolin karu).
Tambe Curoil N.V. a indiká ku nan ta dispuesto pa uni forsa ku “green entrepreneurs” pa asina por yuda baha gastu di energia na hotèlnan i otronan.
Pa lokual ta pais Kòrsou den su totalidat, Curoil N.V. ta opiná ku ta hopi importante pa gobièrnu di Kòrsou stimulá sinergia entre e diferente NV-nan ku ta operá riba áreanan similar, pa asina por yuda baha gastu pa komunidat den su totalidat. Tambe Curoil N.V. a indiká ku e “Landsverordening pa ku suministro di gasolin i energia duradero” ta hopi importante den kuadro di esaki.
Trabou Pa Kòrsou TPK ta keda vigilá desaroyonan di Curoil N.V. di aserka.


text:
Aruba, Corsou, Sint Maarten y Hulanda a yega na acuerdo pa entrega e proposicion di Ley di Reino Organo Caribense pa Reforma y Desaroyo (COHO). E ley di Reino ta forma e fundeshi pa un forma nobo di cooperacion di mas aña entre e paisnan den Reino.
Economia di Aruba, Corsou y Sint Maarten a keda gravemente afecta pa e pandemia di COVID-19. Hulanda a duna ayudo pa combati COVID-19 y a yuda tambe cu pakete di cuminda. Ademas a suministra un miljard euro na ayudo di emergencia den forma di fiansa di likides pa sostene finansa publico den caso cu diripiente e actividadnan economico paralisa.
Como condicion pa e dunamento di fiansa di likides, a palabra cu e paisnan ta traha acelera riba reformanan cu ta haci nan mas fuerte. E paisnan ta tene nan mes na e palabracion ey. Meta di esaki ta pa economia y comunidad por absorba un crisis miho den futuro, di manera cu e gobiernonan por ofrece oportunidadnan nobo na habitante- y empresanan. Pa apoya e paisnan den esey, a palabra cu ta institui un Organo Caribense pa Reforma y Desaroyo independiente.
Anticipando riba institucion di COHO, a palabra cu Aruba, Corsou y Sint Maarten pa nan cada un, un pakete di pais. Den e sucesivo, agendanan di implementacion ta sigui detaya e medidanan pa cada pais. Di e manera ey, cada pais Caribense por dal paso na un manera cu ta cumbini nan. COHO ta bay duna sosten na y supervisa ehecucion di e temanan describi den e paketenan. E tareanan aki ta ser ehecuta actualmente door di e Organisacion di Trabou Temporal (TWO).
E cuater paisnan a yega e siman aki na un acuerdo definitivo tocante redaccion di e ley di Reino. Cambio den comparacion cu consultanan anterior ta encera palabracionnan mas cla cu e paisnan tocante incorporacion di e paketenan di pais den e respectivo presupuestonan. Tambe a palabra cu den e fase di implementacion lo sigui traha riba e obhecionnan cu tin tocante e competencianan di e supervisornan financiero C(A)ft.
Tambe ta pone riba papel e palabracionnan tocante posibel implicacionnan cu elaboracion di e protocol di cooperacion entre C(A)ft y COHO, y por tin incluso tarea-, funcion- y responsabilidadnan mutuo. COHO y C(A)ft lo consulta cu gobierno di e paisnan tocante e protocol di cooperacion, promé cu realisa of cambia esaki.
Aruba, Corsou y Sint Maarten a pidi atencion pa algun punto di preocupacion pa loke ta ehecucion di e ley denter di e orden huridico constitucional. E puntonan ey ta encera cu ta garantisa espacio pa hiba maneho y autonomia di e gobiernonan, e convergencia entre C(A)ft y COHO, y espacio pa haci inversionnan pa por implementa e reformanan y maneho acompañante. Hulanda a priminti pa hiba deliberacionnan y haci palabracionnan al respeco.
E proposicion di ley awor ta bay Parlamento di e paisnan y Tweede Kamer. Mas despues den e proceso, Eerste Kamer tambe ta trata esaki.


text:
Recientemente a tuma lugar na Arubahuis na Den Haag un recepcion pa Sr. Roy Hart cu a bai cu pensioen.
Roy a traha den diferente departamento di gobierno y despues na ATA Europa y te cu su pensioen na Arubahuis. Su meta na Hulanda tabata pa studia comercio mercadeo y despues di termina esaki ela ocupa e funcion di regional director di Benelux te cu 2010 na ATA Europa. Su deseo tabata pa habri e mercado di Belgica pa Aruba, asina crea mas fluho di turista Europeo pa Aruba. Tambe ela logra gana un premio na Hulanda cu campaña “Gun JeZelf Aruba”.
Despues cu ATA a bira Sui Generis, Roy a opta pa keda traha den Gobierno y a haña un funcion na Arubahuis como Senior Adviseur di afdeling Economische Acquisitie. Den e funcion aki ela traha te cu awo cu ela baha cu pensioen. Durante su funcion na Arubahuis Roy a traha directamente cu diferente Ministernan Plenipotenciario manera Edwin Abath, Alfonso Boekhoudt, Juan David Yrausquin y por ultimo cu Guillfred Besaril. Como parti di su funcion Roy la traha cu varios organisacion nan na Hulanda y organisa eventonan pa atrae invercionistanan pa Aruba.
Minister Plenipotenciario Guillfred Besaril a gradici Roy Hart den nomber di staf y personal di Arubahuis pa tur su trabaonan hasi pa Aruba y pa Roy disfruta hunto cu su famia di su pensioen bon mereci. Como recuerdo Minister Besaril a haci entrega di un plakkaat na Roy Hart como aprecio pa su añanan di servicio pa Pais Aruba.
Tambe tabata tin palabranan di felicitacion y aprecio di ex Minister Plenipotenciario Edwin Abath y Alfonso Boekhoudt, actual Gobernador di Aruba na Roy Hart pa e temporada cu nan a traha cune na Arubahuis.
Diparti di su famia Roy a ricibi tambe e mihor deseonan pa su persona y su famia den e etapa nobo di su vida. Deseonan bunita di su mama y ruman na Aruba y tambe di su ruman cu ta biba na Merca.


text: Raymundo a bay VWO na Colegio Arubano. Despues di esaki e la gradua “Cu Sumo Placer” como drs. den Arkeologia y Historia Cultural di America Indigena na Universidad di Leiden, Hulanda. Asina el a bira e prome arkeologo Arubano. Actualmente e ta e Hefe di e Departamento di Coleccion y Investigacion na Museo Arqueologico Nacional Aruba. Raymundo a practica deporte (schaak y baseball) y a representa Aruba internacionalmente den ambos deporte como hungador y entrenador. Pa hopi aña e la desaroya su mes como dirigente y entrenador na Aruba y Hulanda. Den su rol como educador e la bira mas consiente di con Cultura y Deporte ta aporta na e desaroyo di un mucha riba nivel social, sicologico, educativo y tambe na nan salud. Asina e la percura pa motiva y inspira nan pa nan logra nan meta y soñonan. Raymundo, kier logra por medio di un maneho sostenibel pa cultura y deporte aporta substancialmente na e desaroyo social y economico di nos pais. Raymundo a sigui e trayecto politico di e lider di partido Miguel Mansur, y desde un comienso a haya cu e vision y mision di sr. Mansur ta cuadra cu esun di dje. Despues di un reunion e la dicidi di forma parti oficialmente di Accion 21.


text:
Anne Frank
Annelies Marie "Anne" Frank; 12 di June 1929 na Frankfurt am Main – kuminsamentu di Mart 1945 na Bergen Belsen) ta un di e hudiunan mas renombra i diskutí na mundu ku a pasa den e holocausto. Atmira pa e kalidat di su skibimentu su diario a bira un di e bukinan mas lesa na mundu anto e basis ta hopi cine.
Nanse na e suidat di Frankfurt am Main na Alemania, e la biba mayoria di su bida na Amsterdam na Hulanda. Pero na nationalidat e tabata konsidera Aleman te ku 1941, ora e la perde su nationalidat dor di leinan antisemetiko di Nazi Alemania. E la haña fama pa medio di su diario ku ta dokumenta su eksperiensianan skondiendo durante e okupasion Aleman di Hulanda durante e Segunda Guera Mundial
E famia Frank a muda di Alemania pa Hulanda na aña 1933, e mesun aña ku e partido Nazi a haña poder na Alemania. Pa kuminsamentu di 1940 nan tabata pega na Hulanda dor di e okupasion Aleman. Ora persikushon aleman a eskala na July 1942, e famia a bai skonde den un kamber skondi patras di e oficina di tata Otto Frank. Despues di dos aña e grupo a keda gara e a wordu hiba na kamp di konsentrashon. Anne anto su ruman, Margot a wordu hiba na kamp di konsentrashon Bergen-Belsen kaminda nan dos a muri di thypus na Maart 1945.
Su tata Otto, e uniko sobriviviente a haña e diario warda i a publik'e na 1947 na Hulandes.


text:
PROMÉ MINISTER GILMAR PISAS A reuní ku e empresa concentrix na Costa Rica
Willemstad – Promé Minister Gilmar Pisas a reuní ku e empresa Concentrix dia 9 di mei 2022 na Costa Rica.
E representantenan di Concentrix ku tabata presente ta sr. Javier Hugentobler (VP Delivery & Operations Latin America & Caribbean) i sra. Monica Obando (VP People Solutions Latin America & Caribbean).
Concentrix ta un proveedor global lider den solushon i teknologia di “Data Center” (CX), ku ta mehorá e rendimento komersial di algun di e mihó markanan na mundu.
E empresa ta konsistí di mas ku 100 kliente di Fortune Global i mas di 125 kliente di ekonomia nobo.
Tur dia for di 40 pais den 6 kontinente, nan personal, ku ta konistí di 270.000 trahadó, ta brinda i yuda empresanan pa konektá mihó ku nan klientela.
Nan ta krea mihó resultado di negoshi i ta diferenisa nan klientela atrabes di strategia, talento i téknologia.
Na Costa Rica e empresa ta konta ku 5 instalashon ku mas di 5000 trahadó
Nan ta buka hóbennan talentoso ku tin habilidat di dominá diferente idioma i otro tipo di “soft skills”.
E empresa ta analisando pa hasi invershon na Kòrsou i kier sa di ki forma nan por hasi negoshi inisiando un operashon ku ta konsistií di 500-1000 trahadó den 2 aña.
Promé Minister sr. Pisas a indiká ku e lo kompartí tur informashon ku su kolega Minister di Tráfiko, Transporte i Planifikashon Urbano sr. Charles Cooper. Alabes
Promé Minister a ekstendé un invitashon na e representantenan di Concentrix pa bini Kòrsou pa nan por tuma nota di e infrastrukturanan ku nos por brinda.
E representantenan di Concentrix a bisa Promé Minister sr. Pisas ku den algún siman nan lo ta na Kòrsou.
Loke nan tin mester ta Internet, Koriente i hende ku e habilidatnan nesesario pa por kuminsá mesora.
E kombersashon a keda hiba den un ambiente hopi ameno.